polyglot-tagger/wikipedia-language-snippets-filtered huggingface dataset:
ಟ್ಯಾಲೆಂಟ್‌ ಮ್ಯಾನೆಜ್‌ಮೆಂಟ್‌ ಅಳವಡಿಸಿಕೊಂಡಿರುವ ಸಂಸ್ಥೆಗಳು ನೌಕರರನ್ನು ಹೇಗೆ ಹುಡುಕುತ್ತವೆ, ಆಕರ್ಷಿಸುತ್ತವೆ, ಆಯ್ಕೆ ಮಾಡುತ್ತವೆ, ಬೆಳಸುತ್ತವೆ, ಉಳಿಸಿಕೊಳ್ಳುತ್ತವೆ; ಅಲ್ಲದೇ ನೌಕರರನ್ನು ಹೇಗೆ ಸಂಸ್ಥೆಯ ವಿವಿಧ ಶ್ರೇಣಿಗೆ ವರ್ಗಾಯಿಸುತ್ತದೆ ಎಲ್ಲವೂ ಒಂದು ಕಾರ್ಯನಿವರ್ಹಣೆಯ ಕಾರ್ಯತಂತ್ರವಾಗಿದ್ದು ಉದ್ಧೇಶಪೂರ್ವಕವಾಗಿರುತ್ತದೆ. ಈ ವ್ಯವಸ್ಥೆಯನ್ನು ಆಳವಡಿಸಿಕೊಂಡ ಸಂಸ್ಥೆಗಳಲ್ಲಿ ಈ ವ್ಯವಸ್ಥೆಯ ಮೌಲ್ಯಗಳ ಕುರಿತು ನಡೆಸಲಾದ ಅಧ್ಯಯನವು ಈ ಕೆಳಕಂಡ ಪ್ರಮುಖ ಎಕನಾಮಿಕ್‌ ಏರಿಯಾಗಳಲ್ಲಿ ಉಪಯೋಗಗಳಾಗಿರುವುದಾಗಿ ಸೂಚಿಸುತ್ತದೆ: ಅದಾಯ ,ಗ್ರಾಹಕ ಸಂತೃಪ್ತಿ , ಗುಣಮಟ್ಟ , ಉತ್ಪಾದನಾ ಸಾಮರ್ಥ್ಯ ,ವೆಚ್ಚ , ತೆಗೆದುಕೊಳ್ಳುವ ಅವಧಿ ಮತ್ತು ಮಾರ್ಕೆಟ್‌ ಕ್ಯಾಪಿಟಲೈಸೇಷನ್‌. ಮಾನವ ಸಂಪನ್ಮೂಲಗಳ ವಿಷಯದಲ್ಲಿ ಹೆಚ್ಚಿನ ಆತ್ಮೀಯತೆಯಿಂದ ವ್ಯವಹರಿಸಬೇಕು, ಎನ್ನುವ ಚಿಂತನೆಯ ಹಿಂದೆ ಹೆಚ್ಚು ಸಾಮರ್ಥ್ಯಶಾಲಿಗಳು ಮತ್ತು ದಕ್ಷ ನೌಕರರನ್ನು ಸೇರಿಸಕೊಳ್ಳುವುದಷ್ಟಕ್ಕೆ ಅಲ್ಲದೆ ಅವರನ್ನು ಉಳಿಸಿಕೊಳ್ಳುವುದಕ್ಕೆ ಕೂಡ ಮಹತ್ವ ನೀಡುತ್ತದೆ.
"ಟ್ಯಾಲೆಂಟ್ ಮ್ಯಾನೆಜ್‌ಮೆಂಟ್‌" ಎನ್ನುವ ಪದವು ಸಾಮಾನ್ಯವಾಗಿ ಅರ್ಹತೆ ಅಧಾರದ ಮೇಲೆ ಮಾಡುವ ಮಾನವ ಸಂಪನ್ಮೂಲ ನಿರ್ವಹಣೆಯ ಅಳವಡಿಕೆಗಳ ಜೊತೆ ಸಂಬಂಧ ಹೊಂದಿರುತ್ತದೆ. ಸಾಮಾನ್ಯವಾಗಿ ಒಂದು ಸಂಸ್ಥೆಗೆ ಅಗತ್ಯವಿರುವ ಅರ್ಹತೆ/ಸಾಮರ್ಥ್ಯಗಳ ಹಾಗು ಒಂದು ನಿರ್ದಿಷ್ಟ ಹುದ್ದೆಗೆ ಅಗತ್ಯವಿರುವ ಆರ್ಹತೆ/ಸಾಮರ್ಥ್ಯ ಎರಡನ್ನೂ ಪರಿಗಣಿಸಿ ಟ್ಯಾಲೆಂಟ್‌ ಮ್ಯಾನೆಜ್‌ಮೆಂಟ್‌ ನಿರ್ಣಯಗಳನ್ನು ತೆಗೆದುಕೊಳ್ಳಲಾಗುತ್ತದೆ. ಈ ಆರ್ಹತೆಯು ಜ್ಞಾನ, ಕೌಶಲ್ಯ, ಅನುಭವ ಮತ್ತು ಒಂದು ವ್ಯಕ್ತಿಗಿರುವ ವಿಶಿಷ್ಟ ಗುಣಗಳನ್ನು ಒಳಗೊಂಡಿರುತ್ತದೆ. ಅರ್ಹತೆಯನ್ನು ನಿರ್ಣಯಿಸುವ ಹಳೆಯ ಕಾಂಪಿಟೆನ್ಸಿ ಮಾಡಲ್‌ಗಳಲ್ಲಿ ಯಶಸ್ಸನ್ನು ಊಹಿಸುವ ಗುಣಗಳನ್ನು ಕೂಡ ಗಣನೆಗೆ ತೆಗೆದುಕೊಳ್ಳಬಹುದು.(ಉದಾಹರಣೆಗೆ ಶಿಕ್ಷಣ, ಆಧಿಕಾರ-ಅವಧಿ ಹಾಗು ವಿವಿಧತೆಯ ಅನೇಕ ಅಂಶಗಳನ್ನು ಒಂದು ಕೆಲಸದ ಕಾರ್ಯನಿರ್ವಹಣೆಯ ಮಾನದಂಡವಾಗಿ ಪರಿಗಣಿಸುವುದು ಅನೇಕ ದೇಶಗಳಲ್ಲಿ ಕಾನೂನು ಬಾಹಿರವಾದರೆ, ಹಾಗು ಕೆಲವು ಸಂಸ್ಥೆಗಳು ಇದನ್ನು ಅನೈತಿಕ ಎಂದು ಪರಿಗಣಿಸುತ್ತವೆ).
ಒಂದು ಕಂಪನಿಯು ಹೊಸ ನೌಕರರನ್ನು ಬೆಳಸುವ ಮತ್ತು ಅವರನ್ನು ಸಂಸ್ಥೆಯ ಭಾಗವಾಗಿಸಿಕೊಳ್ಳುವ; ಪ್ರಸ್ತುತ/ಹಾಲಿ ಕೆಲಸ ಮಾಡುತ್ತಿರುವ ನೌಕರರನ್ನು ಉಳಿಸಿಕೊಂಡು ಅವರನ್ನು ಬೆಳಸುವ ಪ್ರಕ್ರಿಯೆ; ಹಾಗು ಹೆಚ್ಚಿನ ಕೌಶಲ್ಯವಿರುವ ನೌಕರರನ್ನು ಕಂಪನಿಗೆ ಕೆಲಸಮಾಡುವಂತೆ ಆಕರ್ಷಿಸುವ ಪ್ರಕ್ರಿಯೆಗಳೆಲ್ಲವೂ ಟ್ಯಾಲೆಂಟ್ ಮ್ಯಾನೆಜ್‌ಮೆಂಟ್‌ ಎಂದು ಕರೆಸಿಕೊಳ್ಳುತ್ತದೆ. ಈ ದೃಷ್ಟಿಕೋನದಲ್ಲಿ ಟ್ಯಾಲೆಂಟ್‌ ಮ್ಯಾನೆಜ್‌ಮೆಂಟ್‌ಮನೋರಂಜನೆಗಾರರನ್ನು ನಿರ್ವಹಿಸುವುದರ ಕುರಿತಂತೆ ಇರುವುದಿಲ್ಲ. ಈ ಪದವನ್ನು ಸಾಪ್ಟ್‌ಸ್ಕೇಪ್ ನ ಡೇವಿಡ್‌ ವಾಟ್ಕಿನ್ಸ್‌ 1998ರಲ್ಲಿ ಪ್ರಕಟಿಸಿದ ಒಂದು ಲೇಖನದಲ್ಲಿ ಮೊದಲ ಬಾರಿಗೆ ಪ್ರಯೋಗಿಸಿದ. ಸಮರ್ಥ ಹಾಗು ದಕ್ಷ ನೌಕರರನ್ನು ಉಳಿಕೊಂಡು ಆಕರ್ಷಿಸುವ ಪ್ರಕ್ರಿಯೆಯನ್ನು "ವಾರ್ ಫಾರ್ ಟ್ಯಾಲೆಂಟ್‌" ಎಂದು ಕರೆಯಲಾಗುತ್ತಿದೆ, ಇದು ಸಂಸ್ಥೆಗಳ ನಡುವೆ ಇರುವ ಪೈಪೋಟಿಯಲ್ಲಿ ಮತ್ತು ವ್ಯವಹಾರಿಕ ತಂತ್ರಗಾರಿಕೆಯಲ್ಲಿ ಪ್ರಮುಖವಾಗಿದೆ.
ವಿಭಿನ್ನ ಗುಣಗಳಿರುವ ಅರ್ಹ ವ್ಯಕ್ತಿಗಳನ್ನು ಹುಡುಕುವುದು, ಆಕರ್ಷಿಸುವುದು, ನೇಮಿಸಿಕೊಳ್ಳುವು ‌ ಮತ್ತು ಅವರನ್ನು ಸಂಸ್ಥೆಯ ಒಟ್ಟಾರೆ ಭಾಗವಾಗಿಸಿಕೊಳ್ಳುವುದು.
ಟ್ಯಾಲೆಂಟ್‌ ಮ್ಯಾನೆಜ್‌ಮೆಂಟ್‌ನ ಪ್ರಕ್ರಿಯೆಯಲ್ಲಿ ಒಂದು ಸಂಸ್ಥೆ ಆಳವಡಿಸಿಕೊಳ್ಳಬೇಕಾದ ಕೆಲವು ಪ್ರಮುಖ ಅಂಶಗಳೆಂದರೆ:
ಯಾವುದೇ ಸಂಸ್ಥೆಗೆ, ಒಬ್ಬ ವ್ಯಕ್ತಿಯನ್ನು ಕೆಲಸಕ್ಕೆ ತೆಗೆದುಕೊಳ್ಳುವ ಪ್ರಕ್ರಿಯೆಗೆ ಬಹಳ ವೆಚ್ಚ ತಗುಲುತ್ತದೆ, ಆದುದರಿಂದ ಕೆಲಸಕ್ಕೆ ಸೇರಿಸಿಕೊಂಡ ವ್ಯಕ್ತಿಗೆ ಅವನ ಕೌಶಲವನ್ನು ಸಕ್ಷಮವಾಗಿ ಬಳಸಿಕೊಳ್ಳುವಂತಹ ಸ್ಥಾನವನ್ನು ಕೊಡುವುದು ಮುಖ್ಯವಾಗುತ್ತದೆ.
ಟ್ಯಾಲೆಂಟ್‌ ಮ್ಯಾನೆಜ್‌ಮೆಂಟ್‌ ಅನ್ನು , ಅಥವಾ , ಮತ್ತು ಮಾಡ್ಯೂಲ್ಸ್ ಎಂದು ಕೂಡ ಕರೆಯಲಾಗುತ್ತದೆ.
ಬೀಡಿಗಳು ತೆಳ್ಳಗಿದ್ದು, ಸಾಮಾನ್ಯವಾಗಿ ಪರಿಮಳಭರಿತವಾಗಿರುವ ದಕ್ಷಿಣ ಏಷ್ಯಾದ ಸಿಗರೆಟ್‌ಗಳಾಗಿದ್ದು ಇವನ್ನು ತೇಂದು ಎಲೆಯಲ್ಲಿ ಸುರುಳಿಸುತ್ತಲ್ಪಟ್ಟ ತಂಬಾಕಿನಿಂದ ತಯಾರಿಸಲಾಗುವುದು ಮತ್ತು ಒಂದು ತುದಿಯಲ್ಲಿ ದಾರವೊಂದರಿಂದ ಸುತ್ತಿ ಕಟ್ಟಲಾಗುವುದು. ಬೀಡಿಗಳ ಹೊಗೆಯು ಯುನೈಟೆಡ್ ಸ್ಟೇಟ್ಸ್‌ನಲ್ಲಿ ಸಾಮಾನ್ಯವಾಗಿ ದೊರೆಯುವ ಸಿಗರೇಟ್‌ಗಳಿಗಿಂತ ಹೆಚ್ಚಿನ ಮಟ್ಟದ ಕಾರ್ಬನ್ ಮಾನಾಕ್ಸೈಡ್, ನಿಕೋಟೀನ್ ಮತ್ತು ಟಾರ್ ಅನ್ನು ಉತ್ಪಾದಿಸುತ್ತದೆ. ಸಾಧಾರಣ ಸಿಗರೇಟ್‌ಗಳಿಗೆ ಹೋಲಿಸಿದರೆ ಬೀಡಿಗಳು ಕಡಿಮೆ ಬೆಲೆಯುಳ್ಳವಾದ್ದರಿಂದ, ಇವು ಬಹಳ ಹಿಂದಿನಿಂದಲೂ ಬಾಂಗ್ಲಾದೇಶ, ಪಾಕಿಸ್ತಾನ, ಶ್ರೀಲಂಕಾ, ಕಾಂಬೋಡಿಯಾ ಮತ್ತು ಭಾರತಗಳ ಬಡವರಲ್ಲಿ ಜನಪ್ರಿಯವಾಗಿವೆ.
ಸಿಗಾರ್‌ಗಳು ಒಣಗಿದ ಮತ್ತು ಹುದುಗು ಬರಿಸಿ ಗಟ್ಟಿಯಾಗಿ ಸುತ್ತಲಾದ ತಂಬಾಕಿನ ಗಂಟಾಗಿದ್ದು, ಇದರ ಹೊಗೆಯು ಧೂಮಪಾನ ಮಾಡುವವರ ಬಾಯಿಯನ್ನು ಪ್ರವೇಶಿಸಲು ಅನುವಾಗುವಂತೆ ಇದನ್ನು ಹೊತ್ತಿಸಲಾಗುತ್ತದೆ. ಈ ಹೊಗೆಯನ್ನು ಸಾಮಾನ್ಯವಾಗಿ ಉಸಿರಿನ ಮೂಲಕ ಒಳಗೆಳೆದುಕೊಳ್ಳಲಾಗುವುದಿಲ್ಲ, ಏಕೆಂದರೆ ಹೊಗೆಯಲ್ಲಿ ಅತಿ ಹೆಚ್ಚಿನ ಮಟ್ಟದ ಕ್ಷಾರದ ಗುಣವಿರುವುದರಿಂದ ಇದು ಬಹಳ ಬೇಗನೆ ಗಂಟಲ ನಾಳ ಮತ್ತು ಶ್ವಾಸಕೋಶಗಳು ಕೆರಳುವ ಸಾಧ್ಯತೆಯಿದೆ. ಇದರಿಂದಾಗಿ ಈ ಹೊಗೆಯನ್ನು ಸಾಮಾನ್ಯವಾಗಿ ಬಾಯಿಗೆ ತೆಗೆದುಕೊಳ್ಳಲಾಗುವುದು. ಸಿಗಾರ್ ಸೇವನೆಯ ವಾಡಿಕೆಯು ಸ್ಥಳ, ಐತಿಹಾಸಿಕ ಅವಧಿ ಮತ್ತು ಸಮೀಕ್ಷಿಸಲಾದ ಜನಸಂಖ್ಯೆಯನ್ನು ಅವಲಂಬಿಸಿದೆ, ಹಾಗೂ ಈ ವಾಡಿಕೆಯ ಊಹೆಗಳು ಸಮೀಕ್ಷೆಯ ವಿಧಾನಗಳಿಗನುಗುಣವಾಗಿ ಕೊಂಚ ಬದಲಾಗುತ್ತವೆ. ಈಗ ಅತಿಹೆಚ್ಚಿನ ಬಳಕೆಯು ಯುನೈಟೆಡ್ ಸ್ಟೇಟ್ಸ್‌ನಲ್ಲಿ ಆಗುತ್ತದೆ, ಜರ್ಮನಿ ಮತ್ತು ಯುನೈಟೆಡ್ ಕಿಂಗ್‍ಡಮ್ ನಂತರದ ಸ್ಥಾನಗಳಲ್ಲಿವೆ; ಯುಎಸ್ ಮತ್ತು ಪಶ್ಚಿಮ ಯುರೋಪ್ ಪ್ರಪಂಚದ ಒಟ್ಟು ಸಿಗಾರ್ ಮಾರಾಟದ ಶೇಕಡಾ 75ರಷ್ಟನ್ನು ಬಳಸುತ್ತವೆ. 2005ರ ಅಂಕಿ ಅಂಶಗಳ ಪ್ರಕಾರ ಶೇಕಡಾ 4.3ರಷ್ಟು ಪುರುಷರು ಹಾಗೂ 0.3% ರಷ್ಟು ಮಹಿಳೆಯರು ಸಿಗಾರ್ ಸೇವನೆ ಮಾಡುತ್ತಾರೆಂದು ಎಣಿಕೆ ಹಾಕಲಾಗಿದೆ.
ಫ್ರೆಂಚ್ ಭಾಷೆಯಲ್ಲಿ ಸಿಗರೇಟ್‌ಗಳೆಂದರೆ "ಸಣ್ಣ ಸಿಗಾರ್"ಗಳೆಂದು ಅರ್ಥ, ಈ ಉತ್ಪನ್ನವನ್ನು ಧೂಮಪಾನದ ಮೂಲಕ ಸೇವಿಸಲಾಗುತ್ತದೆ ಹಾಗೂ ಇವನ್ನು ಸಂಸ್ಕರಿಸಲಾದ ಮತ್ತು ಉತ್ತಮವಾಗಿ ಕತ್ತರಿಸಲಾದ ತಂಬಾಕಿನ ಎಲೆಗಳು ಮತ್ತು ಪುನರ್ರಚಿಸಲಾದ ತಂಬಾಕು ಮತ್ತು ಇದರ ಜತೆಗೇ ಇತರ ವಸ್ತುಗಳನ್ನು ಸೇರಿಸಿ ಸುತ್ತಲಾಗುತ್ತದೆ ಇಲ್ಲವೇ ಕಾಗದ ಸುತ್ತಿದ ಕೊಳವೆಯೊಂದಕ್ಕೆ ತುಂಬಿಸಲಾಗುತ್ತದೆ. ಸಿಗರೆಟ್‌ಗಳನ್ನು ಹೊತ್ತಿಸಿ ಸೇದಲಾಗುತ್ತದೆ, ಸಾಮಾನ್ಯವಾಗಿ ಇದಕ್ಕಾಗಿ ಒಂದು ಸೆಲ್ಯುಕೋಸ್ ಅಸಿಟೇಟ್ ಫಿಲ್ಟರ್ ಇದ್ದು ಇದರ ಮೂಲಕ ಹೊಗೆಯನ್ನು ಬಾಯಿ ಮತ್ತು ಶ್ವಾಸಕೋಶಕ್ಕೆ ತೆಗೆದುಕೊಳ್ಳಲಾಗುವುದು. ಸಿಗರೆಟ್ ಸೇವನೆಯು ತಂಬಾಕನ್ನು ಸೇವಿಸುವ ಅತ್ಯಂತ ಪ್ರಚಲಿತ ವಿಧಾನವಾಗಿದೆ.
ಎಲೆಕ್ಟ್ರಾನಿಕ್ ಸಿಗರೇಟ್‌ಗಳು ತಂಬಾಕು ಧೂಮಪಾನಕ್ಕೆ ಪರ್ಯಾಯವಾಗಿವೆಯಾದರೂ ಇಲ್ಲಿ ತಂಬಾಕು ಸೇವನೆ ಇರುವುದಿಲ್ಲ. ಇದು ಬ್ಯಾಟರಿ-ಚಾಲಿತ ಸಾಧನವಾಗಿದ್ದು, ಇದರಲ್ಲಿರುವ ಆವೀಕೃತ ಪ್ರೊಪೈಲೀನ್ ಗ್ಲೈಕಾಲ್/ನಿಕೋಟಿನ್ ದ್ರಾವಣದ ಮೂಲಕ ನಿಕೋಟಿನ್ ಡೋಸ್‌ಗಳನ್ನು ಸೇವಿಸಬಹುದು. ಇದು ಇತ್ತೀಚೆಗೆ ಹೊಸದಾಗಿ ಬಂದ ಉತ್ಪನ್ನವಾದ್ದರಿಂದ, ಇದರ ಬಗೆಗಿನ ಹಲವಾರು ಕಾನೂನುಗಳು ಮತ್ತು ಸಾರ್ವಜನಿಕ ಆರೋಗ್ಯ ತನಿಖೆಗಳು ಇನ್ನೂ ಪೂರ್ಣಗೊಂಡಿಲ್ಲ.
ಹುಕ್ಕಾವು ಧೂಮಪಾನ ಮಾಡಲು ಬಳಸುವ ಸಾಧಾರಣವಾಗಿ ಒಂದು ಅಥವಾ ಹಲವು ಶಾಖೆಗಳನ್ನುಳ್ಳ ನೀರಿನ ಕೊಳವೆಯಾಗಿದೆ. ಇದು ಮೂಲತಃ ಭಾರತದ್ದಾಗಿದ್ದು, ಈಗ ಹುಕ್ಕಾ ಪ್ರಪಂಚದೆಲ್ಲೆಡೆಗೆ, ವಿಶೇಷವಾಗಿ ಮಧ್ಯಪೂರ್ವ ದೇಶಗಳಲ್ಲಿ ಅತ್ಯಂತ ಜನಪ್ರಿಯತೆಯನ್ನು ಪಡೆದುಕೊಂಡಿದೆ. ಹುಕ್ಕಾವು ನೀರಿನ ಶೋಧನೆ ಮತ್ತು ಪರೋಕ್ಷವಾದ ಉಷ್ಣತೆಯನ್ನು ಬಳಸಿಕೊಳ್ಳುತ್ತದೆ. ಇದನ್ನು ಗಿಡಮೂಲಿಕೆಗಳ ಹಣ್ಣುಗಳು, ತಂಬಾಕು ಅಥವಾ ಕ್ಯಾನಾಬಿಸ್ ಅನ್ನು ಧೂಮಪಾನದ ಮೂಲಕ ಸೇವಿಸಲು ಬಳಸಬಹುದು.
ಕ್ರೆಟೆಕ್‌ಗಳು ತಂಬಾಕು, ಲವಂಗ ಮತ್ತು ಒಂದು ರೀತಿಯ ರುಚಿ-ಪರಿಮಳಗಳನ್ನುಳ್ಳ ’ಸಾಸ್’ನ ಸಂಕೀರ್ಣ ಮಿಶ್ರಣದಿಂದ ತಯಾರಿಸಲಾದ ಸಿಗರೆಟ್‌ಗಳಾಗಿವೆ. ಇವುಗಳನ್ನು ಮೊದಲ ಬಾರಿಗೆ 1880ರ ದಶಕದಲ್ಲಿ ಕುಡುಸ್, ಜಾವಾದಲ್ಲಿ ಲವಂಗಗಳಲ್ಲಿರುವ ಔಷಧೀಯ ಅಂಶವಾದ ಯೂಜಿನಾಲ್ ಅನ್ನು ಶ್ವಾಸಕೋಶಗಳಿಗೆ ತಲುಪಿಸುವ ಸಲುವಾಗಿ ಬಳಸಲಾಯಿತು. ತಂಬಾಕಿನ ಗುಣಮಟ್ಟ ಮತ್ತು ವೈವಿಧ್ಯತೆಗಳು ಕ್ರೆಟೆಕ್ ಉತ್ಪಾದನೆಯಲ್ಲಿ ಮಹತ್ವದ ಪಾತ್ರವನ್ನು ವಹಿಸುತ್ತವೆ, ಹಾಗೂ ಇದರಿಂದಾಗಿ ಕ್ರೆಟೆಕ್‍ಗಳು 30ಕ್ಕಿಂತ ಹೆಚ್ಚಿನ ರೀತಿಯ ತಂಬಾಕನ್ನು ಒಳಗೊಂಡಿರುವಂತಹ ಸಾಧ್ಯತೆಗಳೂ ಇರುತ್ತವೆ. ಇದಕ್ಕೆ ವಿಶಿಷ್ಟವಾದ ರುಚಿಯನ್ನು ನೀಡುವ ಸಲುವಾಗಿ ತಂಬಾಕಿನ ಮಿಶ್ರಣದ 1/3 ಭಾಗದಷ್ಟು ಚೂರುಮಾಡಿ ಒಣಗಿಸಿದ ಲವಂಗದ ಮೊಗ್ಗುಗಳನ್ನು ಸೇರಿಸಲಾಗುತ್ತದೆ. ಯುನೈಟೆಡ್ ಸ್ಟೇಟ್ಸ್‌ನ ಹಲವಾರು ರಾಜ್ಯಗಳು ಕ್ರೆಟೆಕ್‌ಅನ್ನು ನಿಷೇಧಿಸಿವೆ, ಮತ್ತು 2004ರಲ್ಲಿ ಯುನೈಟೆಡ್ ಸ್ಟೇಟ್ಸ್ ತಂಬಾಕು ಮತ್ತು ಮೆಂಥಾಲ್‌ಗಳನ್ನು ಹೊರತುಪಡಿಸಿ ಸಿಗರೆಟ್‌ಗಳು ಇನ್ನಾವುದೇ "ವಿಶೇಷ ಫ್ಲೇವರ್" ಅನ್ನು ಹೊಂದಿರುವುದನ್ನು ನಿಷೇಧಿಸಿತು, ಹಾಗೂ ಇದರಿಂದಾಗಿ ಕ್ರೆಟೆಕ್‌ಗಳನ್ನು ಸಿಗರೆಟ್‌ಗಳ ಪಟ್ಟಿಯಿಂದ ಹೊರತುಪಡಿಸಿದಂತಾಯಿತು.
ಸೇವಿಸಿ ಹೊರಬಿಟ್ಟ ತಂಬಾಕಿನ ಹೊಗೆಯನ್ನು ಅನೈಚ್ಛಿಕವಾಗಿ ಸೇವಿಸುವುದನ್ನು ಪರೋಕ್ಷ ಧೂಮಪಾನ ಎನ್ನಲಾಗುತ್ತದೆ. ಉರಿಯುತ್ತಿರುವ ತುದಿಯಿಂದ ಹೊರಡುವ ಹೊಗೆಯನ್ನು ಸೇವಿಸುವುದನ್ನು ಸೆಕೆಂಡ್-ಹ್ಯಾಂಡ್ ಸ್ಮೋಕಿಂಗ್ ಎನ್ನಲಾಗುತ್ತದೆ ಮತ್ತು ಉರಿಯುತ್ತಿರುವ ತುದಿಯನ್ನು ನಮ್ದಿಸಲಾದ ನಂತರ ಉಳಿದುಕೊಳ್ಳುವ ಹೊಗೆಯನ್ನು ಸೇವಿಸುವುದನ್ನು ಎನ್‌ವೈರ್ನಮೆಂಟಲ್ ಟೊಬ್ಯಾಕೋ ಸ್ಮೋಕ್ ಅಥವಾ ಥರ್ಡ್ ಹ್ಯಾಂಡ್ ಸ್ಮೋಕ್ ಎನ್ನಲಾಗುತ್ತದೆ. ಇದರಿಂದುಂಟಾಗುವ ದುಷ್ಪರಿಣಾಮಗಳ ಕಾರಣದಿಂದ ಈ ರೀತಿಯ ಸೇವನೆಯು ತಂಬಾಕು ಉತ್ಪನ್ನಗಳ ನಿಯಂತ್ರಣದಲ್ಲಿ ಪ್ರಮುಖ ಪಾತ್ರ ವಹಿಸಿದೆ.
ಕೊಳವೆ ಧೂಮಪಾನವು ಸಾಮಾನ್ಯವಾಗಿ ಸೇವಿಸಲಾಗುವ ತಂಬಾಕನ್ನು ಹೊತ್ತಿಸಲು ಒಂದು ಸಣ್ಣ ಕಕ್ಷೆ , ಒಂದು ಸಣ್ಣ ಕಾಂಡ ಮತ್ತು ಕೊನೆಗೆ ಬಾಯಿಡಲು ಜಾಗ ಅನ್ನು ಹೊಂದಿರುತ್ತದೆ. ತಂಬಾಕಿನ ಚೂರುಗಳನ್ನು ಕಕ್ಷೆಯಲ್ಲಿಟ್ತು ಹೊತ್ತಿಸಲಾಗುತ್ತದೆ. ಕೊಳವೆ ಮೂಲಕ ಸೇವಿಸಲು ಬಳಸಲಾಗುವ ತಂಬಾಕುಗಳನ್ನು ಅತ್ಯಂತ ಎಚ್ಚರಿಕೆಯಿಂದ ಸಂಸ್ಕರಿಸಿ ಮಿಶ್ರ ಮಾಡಲಾಗುತ್ತದೆ ಹಾಗೂ ಇದರಿಂದ ಒದಗುವ ರುಚಿ-ಪರಿಮಳಗಳ ಸೂಕ್ಷ್ಮಗುಣಗಳು ಇನ್ನಾವುದೇ ತಂಬಾಕು ಉತ್ಪನ್ನಗಳಲ್ಲಿ ದೊರೆಯುವುದಿಲ್ಲ.
ರೋಲ್-ಯುವರ್-ಓನ್ ಅಥವಾ ಕೈಯಿಂದ ಸುತ್ತಲಾಗುವ ಸಿಗರೆಟ್‌ಗಳನ್ನು ಸಾಧಾರಣವಾಗಿ ’ರೋಲೀಸ್’ ಎಂದು ಕರೆಯಲಾಗುತ್ತದೆ, ಮತ್ತು ಇವು ವಿಶೇಷವಾಗಿ ಯುರೋಪಿಯನ್ ದೇಶಗಳಲ್ಲಿ ಅತ್ಯಂತ ಜನಪ್ರಿಯವಾಗಿವೆ. ಇವನ್ನು ಬಿಡಿ ತಂಬಾಕು, ಸಿಗರೆಟ್ ಕಾಗದ ಮತ್ತು ಫಿಲ್ಟರ್‌ಗಳನ್ನು ಬೇರೆಬೇರೆಯಾಗಿ ಕೊಂಡುಕೊಂಡು ತಯಾರಿಸಲಾಗುತ್ತದೆ. ಸಾಮಾನ್ಯವಾಗಿ ಇವುಗಳನ್ನು ತಯಾರಿಸಲು ಕಡಿಮೆ ವೆಚ್ಚ ತಗಲುತ್ತದೆ.
ಸಸ್ಯಜನ್ಯ ಪದಾರ್ಥಗಳ ಸಕ್ರಿಯ ಪದಾರ್ಥಗಳನ್ನು ಪರಿಷ್ಕರಿಸಲು ಬಳಸುವ ಸಾಧನವನ್ನು ವೇಪರೈಸರ್ ಎನ್ನಲಾಗುತ್ತದೆ. ಸಸ್ಯವನ್ನು ಸುಟ್ಟು ಅದರ ಕೆರಳಿಸುವ, ವಿಷಮಯ, ಕಾರಿನೋಜೆನಿಕ್ ಪದಾರ್ಥಗಳನ್ನುಳ್ಳ ಹೊಗೆಯನ್ನು ಸೇವಿಸುವುದಕ್ಕೆ ಬದಲಾಗಿ ವೇಪರೈಸರ್ ಒಂದು ಪದಾರ್ಥವನ್ನು ಅರೆ ನಿರ್ವಾತದಲ್ಲಿ ಬಿಸಿಮಾಡುವುದರ ಮೂಲಕ ಸಸ್ಯದಲ್ಲಿರುವ ಸಕ್ರಿಯ ಪದಾರ್ಥವು ಬೆಂದು ಆವಿಯಾಗುವುದು. ಸಸ್ಯ ಪದಾರ್ಥಕ್ಕೆ ನೇರವಾಗಿ ಬೆಂಕಿಹಾಕಿ ಸುಡುವುದಕ್ಕೆ ಬದಲಾಗಿ ಬಳಸಲಾಗುವ ಈ ವಿಧಾನವನ್ನು ಔಷಧೀಯ ಧೂಮಪಾನಕ್ಕಾಗಿ ಅತ್ಯಂತ ಪರಿಣಾಮಕಾರೀ ವಿಧಾನವೆಂದು ಬಳಶಲಾಗುತ್ತದೆ.
ಹೆಚ್ಚಿನ ಧೂಮಪಾನಿಗಳು ಹರೆಯದಲ್ಲಿ ಅಥವಾ ತರುಣಾವಸ್ಥೆಯಲ್ಲಿ ಆರಂಭ ಮಾಡುತ್ತಾರೆ. ಧೂಮಪಾನವನ್ನು ಅಪಾಯಕರ ಹಾಗೂ ಬಂಡಾಯದ ಅಂಶಗಳನ್ನು ಹೊಂದಿರುವುದೆಂದು ಭಾವಿಸಲಾಗುವುದರಿಂದ ಇದು ಯುವಜನಾಂಗಕ್ಕೆ ಹೆಚ್ಚಾಗಿ ಹಿಡಿಸುತ್ತದೆ. ಉಚ್ಛವರ್ಗದ ಮಾದರಿಗಳು ಮತ್ತು ಜತೆಯವರು ಕೂಡ ಧೂಮಪಾನಕ್ಕೆ ಪ್ರೋತ್ಸಾಹ ನೀಡುತ್ತವೆ. ಹದಿಹರೆಯದವರು ತಮ್ಮ ಹಿರಿಯರಿಗಿಂತ ಹೆಚ್ಚಾಗಿ ಜತೆಯವರ ಪ್ರಭಾವಕ್ಕೊಳಗಾಗುವುದರಿಂದ ಸಿಗರೆಟ್‌ಗಳ ಸೇವನೆಯನ್ನು ಆರಂಭಿಸದಂತೆ ತಡೆಯುವ ಹಿರಿಯರ, ಶಾಲೆಗಳ ಮತ್ತು ಆರೋಗ್ಯ ಅಧಿಕಾರಿಗಳ ಪ್ರಯತ್ನಗಳು ಸಾಮಾನ್ಯವಾಗಿ ಯಶಸ್ವಿಯಾಗುವುದಿಲ್ಲ.
1970 ಮತ್ತು 1995ರ ನಡುವೆ ಬಡ, ಅಭಿವೃದ್ಧಿಶೀಲ ರಾಷ್ಟ್ರಗಳ ತಲಾ ವಾರ್ಷಿಕ ಸಿಗರೆಟ್ ಬಳಕೆಯಲ್ಲಿ ಶೇಕಡಾ 67ರಷ್ಟು ಏರಿಕೆಯುಂಟಾಯಿತು ಮತ್ತು ಶ್ರೀಮಂತ, ಅಭಿವೃದ್ಧಿ ಹೊಂದಿದ ರಾಷ್ಟ್ರಗಳಲ್ಲಿ ಇದು ಶೇಕಡಾ 10ರಷ್ಟು ಇಳಿಕೆಯನ್ನು ತೋರಿಸಿತು. ಶೇಕಡಾ ಎಂಭತ್ತರಷ್ಟು ಧೂಮಪಾನಿಗಳು ಇಂದು ಕಡಿಮೆ ಅಭಿವೃದ್ಧಿ ಹೊಂದಿದ ದೇಶಗಳಲ್ಲಿ ವಾಸಿಸುತ್ತಾರೆ. 2030ರ ಹೊತ್ತಿಗೆ ರ ಊಹೆಯ ಪ್ರಕಾರ ಪ್ರತಿವರ್ಷವೂ 10 ಮಿಲಿಯನ್ ಜನರು ಧೂಮಪಾನಕ್ಕೆ ಸಂಬಂಧಿಸಿದ ಕಾಯಿಲೆಗಳಿಂದಾಗಿ ಮರಣಹೊಂದುವರೆಂದೂ, ಇದರಿಂದ ಧೂಮಪಾನವು ಜಾಗತಿಕವಾಗಿ ಸಾವಿಗೆ ಅತಿದೊಡ್ಡ ಕಾರಣವಾಗುವುದೆಂದೂ, ಇದರಲ್ಲಿ ಮಹಿಳೆಯರ ಸಂಖ್ಯೆಯಲ್ಲಿ ಗಣನೀಯ ಪ್ರಮಾಣದ ಏರಿಕೆಯಿರುವುದೆಂದೂ ಸೂಚಿಸಲಾಗಿದೆ. 20ನೇ ಶತಮಾನದ ಧೂಮಪಾನದಿಂದುಂಟಾದ ಸಾವುಗಳ ಮಟ್ಟಕ್ಕಿಂತ 21ನೇ ಶತಮಾನದ ಧೂಮಪಾನದ ಸಾವುಗಳ ಮಟ್ಟವು ಹತ್ತು ಪಟ್ಟು ಹೆಚ್ಚಾಗಿರುವುದೆಂದು ಭವಿಷ್ಯ ಸಾರಿದೆ. .
ಫೆಬ್ರುವರಿ 27, 2005ರಂದು ಅಸ್ತಿತ್ವಕ್ಕೆ ಬಂದಿತು. ಯು ಪ್ರಪಂಚದ ಮೊದಲನೇ ಸಾರ್ವಜನಿಕ ಆರೋಗ್ಯ ಒಪ್ಪಂದವಾಗಿದೆ. ಇದಕ್ಕೆ ಪಕ್ಷವಾಗಿ ಸಹಿ ಮಾಡುವ ರಾಷ್ಟ್ರಗಳು ಕೆಲವು ಸಾಮಾನ್ಯ ಗುರಿಗಳನ್ನಿಟ್ಟುಕೊಳ್ಳುವ ಬಗ್ಗೆ ಒಪ್ಪಿಕೊಳ್ಳುತ್ತವೆ, ತಂಬಾಕು ನಿರ್ಬಂಧ ನೀತಿಯ ಕನಿಷ್ಟ ಮಟ್ಟವನ್ನು ಜಾರಿಗೊಳಿಸುವುದು, ಹಾಗೂ ಸಿಗರೆಟ್ ಕಳ್ಳಸಾಗಾಣಿಕೆಯಂತಹ ಸೀಮಾರೇಖೆಯ ಆಚೀಚಿನ ವ್ಯಾಪ್ತಿಗೊಳಪಟ್ಟ ಸವಾಲುಗಳನ್ನು ಎದುರಿಸುವುದೇ ಮೊದಲಾದ ವಿಷಯಗಳಲ್ಲಿ ಸಹಕಾರ ನೀಡುವುದು ಕೂಡ ಇದರಲ್ಲಿ ಒಳಗೊಂಡಿವೆ. ಸದ್ಯಕ್ಕೆ ಘೋಷಿಸಿರುವ ಪ್ರಕಾರ ಸುಮಾರು 4 ಬಿಲಿಯನ್ ಜನರು ಈ ಒಪ್ಪಂದದ ವ್ಯಾಪ್ತಿಗೆ ಒಳಪಡುತ್ತಾರೆ ಮತ್ತು ಇದು ಸುಮಾರು 168 ಸಹಿ ಮಾಡಿರುವ ಅಧಿಕಾರಿಗಳನ್ನೊಳಗೊಂಡಿರುತ್ತದೆ. ಈ ನಿಟ್ಟಿನ ಇತರ ಹೆಜ್ಜೆಗಳಾಗಿ ಸಹಿಹಾಕಿದ ಅಧಿಕಾರಿಗಳು ಹೊರತರಬೇಕಿರುವ ಕಾನೂನುಗಳಲ್ಲಿ ಕೆಲಸದ ಜಾಗಗಳ ಆವೃತ ಪರಿಸರಗಳಲ್ಲಿ, ಸಾರ್ವಜನಿಕ ಸಾರಿಗೆ ವಾಹನಗಳಲ್ಲಿ, ಸಾರ್ವಜನಿಕ ಸ್ಥಳಗಳ ಒಳಾಂಗಣಗಳಲ್ಲಿ ಹಾಗೂ ಪರಿಸ್ಥಿತಿಗೆ ತಕ್ಕಂತೆ ಸಿಗರಸಾರ್ವಜನಿಕ ಸ್ಥಳಗಳಲ್ಲಿ ಧೂಮಪಾನವನ್ನು ನಿಷೇಧಿಸಲು ಕ್ರಮಗಳನ್ನು ರೂಪಿಸಬೇಕಿದೆ.
ಹಲವಾರು ಅಧ್ಯಯನಗಳು ಸಿಗರೇಟ್ ಮಾರಾಟ ಮತ್ತು ಧೂಮಪಾನಗಳು ಸ್ಪಷ್ಟವಾದ ಕಾಲ-ಸಂಬಂಧಿತ ನಮೂನೆಗಳನ್ನು ಹೊಂದಿವೆ ಎನ್ನುವುದನ್ನು ಸ್ಪಷ್ಟಪಡಿಸುತ್ತವೆ. ಉದಾಹರಣೆಗೆ, ಯುನೈಟೆಡ್ ಸ್ಟೇಟ್ಸ್‌ನಲ್ಲಿ ಸಿಗರೇಟ್ ಮಾರಾಟವು ಬಲವಾಗಿ ಋತುಮಾನದ ನಮೂನೆಯನ್ನು ಅನುಸರಿಸುತ್ತದೆ, ಇದು ಹೇಗೆಂದರೆ ಸಿಗರೇಟ್‌ಗಳ ಮಾರಾಟವು ಬೇಸಿಗೆಯ ತಿಂಗಳುಗಳಲ್ಲಿ ಅತಿ ಹೆಚ್ಚಾಗಿಯೂ, ಚಳಿಗಾಲದ ತಿಂಗಳುಗಳಲ್ಲಿ ಅತಿ ಕಡಿಮೆಯಾಗಿಯೂ ಇರುವುದು ಕಂಡುಬಂದಿದೆ. ಇದರೊಂದಿಗೇ, ಧೂಮಪಾನವು ಕೂಡ ಸುಮಾರು 24ಗಂಟೆಗಳ ಸರ್ಕೇಡಿಯನ್ ವಿನ್ಯಾಸವನ್ನು ತೋರುತ್ತದೆ; ಇದರಲ್ಲಿ ಅತ್ಯಂತ ಉನ್ನತ ಮಟ್ಟವು ಬೆಳಜಾವದಲ್ಲಿ ಎಚ್ಚರವಾದಾಗ ಮತ್ತು ರಾತ್ರೆ ಮಲಗುವುದಕ್ಕೆ ಕೊಂಚ ಸಮಯ ಮೊದಲು ಕಂಡುಬರುತ್ತದೆ.
ಕ್ಯಾಲಿಫೋರ್ನಿಯಾದ ಲಾಸ್‌ ಏಂಜಲೀಸ್‌ನಲ್ಲಿ ಡಿಕಾಪ್ರಿಯೊ ಹುಟ್ಟಿದ. ಇರ್ಮೆಲಿನ್‌ ಎಂಬ ಓರ್ವ ಹಿಂದಿನ ಕಾನೂನು ಕಾರ್ಯದರ್ಶಿ, ಮತ್ತು ಜಾರ್ಜ್‌ ಡಿಕಾಪ್ರಿಯೊ ಎಂಬ ಓರ್ವ ಭೂಗತ ಹಾಸ್ಯ ಕಲಾವಿದ ಹಾಗೂ ಕಾಮಿಕ್‌ ಪುಸ್ತಕಗಳ ನಿರ್ಮಾಪಕ/ವಿತರಕನ ಏಕೈಕ ಮಗನಾಗಿ ಡಿಕಾಪ್ರಿಯೋ ಹುಟ್ಟಿದ. ಜರ್ಮನಿಯ ರುಹ್ರ್‌ನಲ್ಲಿನ ಒಯೆರ್‌-ಎರ್ಕೆನ್ಷ್‌ವಿಕ್‌ನಿಂದ .ಗೆ 1950ರ ದಶಕದಲ್ಲಿ ಅವನ ತಾಯಿ ವಲಸೆ ಬಂದರೆ, ಅವನ ತಂದೆ ಅರ್ಧ ಇಟಲಿಯ ಅರ್ಧ ಜರ್ಮನ್‌ ತಲೆಮಾರಿನ ಓರ್ವ ನಾಲ್ಕನೇ ಪೀಳಿಗೆಯ ಅಮೆರಿಕನ್‌ ಆಗಿದ್ದ. ಅವನ ತಾಯಿಯ ಕಡೆಯ ಅಜ್ಜಿಯಾದ ಹೆಲೀನ್‌ ಇಂಡೆನ್‌ಬರ್ಕೆನ್‌, ಹುಟ್ಟಿದಾಗ ಯೆಲೆನಾ ಸ್ಮಿರ್ನೋವಾ ಎಂಬ ಹೆಸರನ್ನು ಹೊಂದಿದ್ದು, ಜರ್ಮನಿಗೆ ವಲಸೆ ಬಂದಿದ್ದ ಓರ್ವ ರಷ್ಯಾದವಳಾಗಿದ್ದಳು.
ಡಿಕಾಪ್ರಿಯೊನ ಹೆತ್ತವರು ತಾವು ಒಟ್ಟಿಗೇ ಕಾಲೇಜು ವಿದ್ಯಾಭ್ಯಾಸ ಮಾಡುವಾಗ ಭೇಟಿಯಾದರು ಮತ್ತು ತರುವಾಯ ಲಾಸ್‌ ಏಂಜಲೀಸ್‌ಗೆ ತೆರಳಿದರು. ಡಿಕಾಪ್ರಿಯೊ ತನ್ನ ತಾಯಗರ್ಭದಲ್ಲಿದ್ದು ಮೊದಲ ಬಾರಿಗೆ ಚಲನೆಗಳನ್ನು ಉಂಟುಮಾಡಿದಾಗ, ಇಟಲಿಯಲ್ಲಿನ ವಸ್ತುಸಂಗ್ರಹಾಲಯವೊಂದರಲ್ಲಿ ಅವನ ಗರ್ಭಿಣಿತಾಯಿಯು ಲಿಯೊನಾರ್ಡೊ ಡ ವಿನ್ಸಿ ಕಲಾಕೃತಿಯೊಂದನ್ನು ನೋಡುತ್ತಿದ್ದಳು. ಆದ್ದರಿಂದ ಅವನಿಗೆ ಲಿಯೊನಾರ್ಡೊ ಎಂಬ ಹೆಸರನ್ನೇ ಇಡಲಾಯಿತು. ಆತ ಒಂದು ವರ್ಷದ ಮಗುವಾಗಿದ್ದಾಗ ಅವನ ಹೆತ್ತವರು ವಿಚ್ಚೇದನವನ್ನು ಪಡೆದುಕೊಂಡರು. ಹೀಗಾಗಿ ಅವನ ತಂದೆಯು ಮಗುವಿದ್ದಲ್ಲಿಗೆ ಬಿಟ್ಟುಬಿಟ್ಟು ಬರುತ್ತಿದ್ದನಾದರೂ. ಡಿಕಾಪ್ರಿಯೋ ತನ್ನ ತಾಯಿಯೊಂದಿಗೇ ಹೆಚ್ಚು ಕಾಲ ಇದ್ದ. ತನ್ನ ಬಾಲ್ಯಾವಸ್ಥೆಯಲ್ಲಿ ಆತ ಸೀಡ್ಸ್‌ ಎಲಿಮೆಂಟರಿ ಶಾಲೆಯನ್ನು ಸೇರಿಕೊಂಡ. ಬೇಸ್‌ಬಾಲ್‌ ಕಾರ್ಡ್‌ಗಳು, ಕಾಮಿಕ್‌ ಪುಸ್ತಕಗಳಲ್ಲಿ ಆತ ಆಸಕ್ತನಾಗಿದ್ದ, ಹಾಗೂ ತನ್ನ ತಂದೆಯೊಂದಿಗೆ ವಸ್ತುಸಂಗ್ರಹಾಲಯಗಳಿಗೆ ಆಗಾಗ ಭೇಟಿನೀಡುತ್ತಿದ್ದ. ಡಿಕಾಪ್ರಿಯೊ ಮತ್ತು ಆತನ ತಾಯಿ ಇಕೋ ಪಾರ್ಕ್‌ನಂಥ ಹಲವಾರು ನೆರೆಹೊರೆಗಳಲ್ಲಿ ವಾಸಿಸಿದರು.
ಹಲವಾರು ಜಾಹೀರಾತುಗಳು ಹಾಗೂ ಶೈಕ್ಷಣಿಕ ಚಿತ್ರಗಳಲ್ಲಿ ಕಾಣಿಸಿಕೊಳ್ಳುವುದರೊಂದಿಗೆ ಡಿಕಾಪ್ರಿಯೋನ ವೃತ್ತಿಜೀವನವು ಪ್ರಾರಂಭವಾಯಿತು. ಪೇರೆಂಟ್‌ಹುಡ್‌ ಚಲನಚಿತ್ರವನ್ನು ಆಧರಿಸಿ ನಿರ್ಮಿಸಲಾದ ಒಂದು ಕಿರು-ಅವಧಿಯ ಸರಣಿಯಲ್ಲಿ ಆತನಿಗೆ ಪಾತ್ರ ಸಿಕ್ಕಾಗ, 1990ರಲ್ಲಿ ದೂರದರ್ಶನದ ಮಾಧ್ಯಮದಲ್ಲಿ ಆತನಿಗೊಂದು ತಿರುವು ಸಿಕ್ಕಿತು. ಇದರ ಚಿತ್ರೀಕರಣದ ತಾಣದಲ್ಲಿದ್ದಾಗ, ಜೀವನೋಪಾಯಕ್ಕಾಗಿ ಕಷ್ಟಪಡುತ್ತಿದ್ದ ಟೋಬೆ ಮ್ಯಾಗೈರ್‌ ಎಂಬ ಮತ್ತೋರ್ವ ಬಾಲನಟನನ್ನು ಆತ ಭೇಟಿಯಾದ. ಇಬ್ಬರೂ ಬೇಗನೇ ಸ್ನೇಹಿತರಾದರು ಹಾಗೂ ಮಾಧ್ಯಮ ಮತ್ತು ಚಲನಚಿತ್ರಗಳಲ್ಲಿ ಪಾತ್ರಗಳನ್ನು ಹುಡುಕುವುದಕ್ಕೆ ಸಂಬಂಧಿಸಿ ಪರಸ್ಪರರಿಗೆ ನೆರವಾಗುವ ಒಂದು ಒಪ್ಪಂದವನ್ನು ಮಾಡಿಕೊಂಡರು. ಪೇರೆಂಟ್‌ಹುಡ್‌ ಚಿತ್ರದ ನಂತರ, ದಿ ನ್ಯೂ ಲಾಸ್ಸೀ ಹಾಗೂ ರೋಸೆನ್ನೆ ಸೇರಿದಂತೆ ಹಲವಾರು ಪ್ರದರ್ಶನ ಕಾರ್ಯಕ್ರಮಗಳಲ್ಲಿ ಡಿಕಾಪ್ರಿಯೊಗೆ ಸಣ್ಣ ಪಾತ್ರಗಳು ದೊರೆತವು. ಅಷ್ಟೇ ಅಲ್ಲ, ಸಾಂಟಾ ಬಾರ್ಬರಾ ದಂಥ ಧಾರಾವಾಹಿಗಳಲ್ಲಿ ಕಿರಿಯ ಮೇಸನ್‌ ಕ್ಯಾಪ್‌ವೆಲ್‌ ಪಾತ್ರದಲ್ಲಿ ಅಭಿನಯಿಸುವ ಮೂಲಕ ತನಗೆ ವಹಿಸಲಾದ ಸಂಕ್ಷಿಪ್ತ ಕೆಲಸದಲ್ಲೂ ಆತ ಕಾಣಿಸಿಕೊಂಡ.
ಟೈಟಾನಿಕ್‌ ಚಿತ್ರದಲ್ಲಿನ ಆತನ ಜಾಕ್‌ ಡಾಸನ್‌ ಪಾತ್ರವು ಅವನಿಗೆ ಕೀರ್ತಿಯನ್ನು ತಂದುಕೊಟ್ಟಿತು. ಅವನು ನಟಿಸಿರುವ ಇತರ ಯಶಸ್ವೀ ಚಿತ್ರಗಳಲ್ಲಿ ರೋಮಿಯೋ + ಜೂಲಿಯೆಟ್‌ , ಕ್ಯಾಚ್‌ ಮಿ ಇಫ್‌ ಯು ಕೆನ್‌ , ಮತ್ತು ಬ್ಲಡ್‌ ಡೈಮಂಡ್‌ ಸೇರಿದ್ದು, ಇವುಗಳಲ್ಲಿನ ಅಭಿನಯಕ್ಕಾಗಿ ಆತ ಅತ್ಯುತ್ತಮ ನಟನಿಗಾಗಿರುವ ಅಕಾಡೆಮಿ ಪ್ರಶಸ್ತಿಗೆ ನಾಮನಿರ್ದೇಶನಗೊಂಡಿದ್ದ. ಮಾರ್ಟಿನ್‌ ಸ್ಕೊರ್ಸೆಸ್‌ನಿಂದ ನಿರ್ದೇಶಿಸಲ್ಪಟ್ಟ ದಿ ಏವಿಯೇಟರ್‌ ಚಿತ್ರದಲ್ಲಿನ ಹೋವರ್ಡ್‌ ಹ್ಯೂಸ್‌ ಪಾತ್ರದಲ್ಲಿ ಆತ ನೀಡಿದ ಅಭಿನಯವೂ ಮತ್ತೊಂದು ಅಕಾಡೆಮಿ ಪ್ರಶಸ್ತಿಗಾಗಿ ಅವನ ಹೆಸರು ನಾಮನಿರ್ದೇಶನಗೊಳ್ಳಲು ಕಾರಣವಾಯಿತು. ಗ್ಯಾಂಗ್ಸ್‌ ಆಫ್ ನ್ಯೂಯಾರ್ಕ್‌ ಮತ್ತು ದಿ ಡಿಪಾರ್ಟೆಡ್‌ ನಂಥ ಚಿತ್ರಗಳಲ್ಲಿ ಆತ ಸ್ಕಾರ್ಸೆಸೆಯೊಂದಿಗೂ ಕೆಲಸ ಮಾಡಿದ್ದಾನೆ. ಕೆಲಸದಲ್ಲಿನ ಈ ಪಾಲುದಾರಿಕೆಯು ಸ್ಕಾರ್ಸೆಸೆ ಮತ್ತು ನಟ ರಾಬರ್ಟ್‌ ಡಿ ನಿರೋ ನಡುವಣ ಇದ್ದ ಮುಂಚಿನ ಕಾರ್ಯನಿರತ ಸಂಬಂಧವನ್ನು ಹೋಲುವಂತಿತ್ತು. ರಾಬರ್ಟ್‌ ಡಿ ನಿರೋ ಕೂಡಾ ತನ್ನ ವೃತ್ತಿಬದುಕಿನ ಆರಂಭದ ದಿನಗಳಲ್ಲಿ ಸ್ಕಾರ್ಸೆಸೆಯ ಚಲನಚಿತ್ರಗಳ ಪಾತ್ರಗಳಿಂದ ಪ್ರಯೋಜನವನ್ನು ಪಡೆದಿದ್ದ.
2006ರಲ್ಲಿ, ಗೋಲ್ಡನ್‌ ಗ್ಲೋಬ್‌ ಪ್ರಶಸ್ತಿಗಳು ಹಾಗೂ ಬ್ರಾಡ್‌ಕಾಸ್ಟ್‌ ಫಿಲ್ಮ್‌ ಕ್ರಿಟಿಕ್ಸ್‌ ಅಸೋಸಿಯೇಷನ್‌, ಬ್ಲಡ್‌ ಡೈಮಂಡ್‌ ಹಾಗೂ ದಿ ಡಿಪಾರ್ಟೆಡ್‌ ಚಿತ್ರಗಳಿಗಾಗಿರುವ ಅತ್ಯುತ್ತಮ ನಟ ಎಂಬ ಅದೇ ವರ್ಗಗಳಲ್ಲಿ ಡಿಕಾಪ್ರಿಯೊ ಹೆಸರನ್ನು ಎರಡು ಬಾರಿ ನಾಮನಿರ್ದೇಶನ ಮಾಡಿದವು. ಅಷ್ಟೇ ಅಲ್ಲ, ಅದೇ ವರ್ಷದಲ್ಲಿ ಆತ ಎರಡು ನಾಮನಿರ್ದೇಶನಗಳನ್ನು ಸ್ವೀಕರಿಸಿದ. ಸ್ಕ್ರೀನ್‌ ಆಕ್ಟರ್ಸ್‌ ಗಿಲ್ಡ್‌ ಪ್ರಶಸ್ತಿಗಳ ವತಿಯಿಂದ ನೀಡಲಾಗುವ ಈ ಪ್ರಶಸ್ತಿಗಳ ಪೈಕಿ ಒಂದು ಬ್ಲಡ್‌ ಡೈಮಂಡ್‌ ಚಿತ್ರಕ್ಕೆ ಸಂಬಂಧಿಸಿದ ನಾಯಕ ನಟ ವರ್ಗದ ನಾಮನಿರ್ದೇಶನವಾಗಿದ್ದರೆ, ದಿ ಡಿಪಾರ್ಟೆಡ್‌ ಚಿತ್ರಕ್ಕೆ ಸಂಬಂಧಿಸಿದಂತೆ ನೀಡಲಾದ ಪೋಷಕ ನಟ ನಾಮನಿರ್ದೇಶನವು ಮತ್ತೊಂದಾಗಿತ್ತು. ಬ್ಲಡ್‌ ಡೈಮಂಡ್‌ ಚಿತ್ರದಲ್ಲಿನ ನಾಯಕ ನಟ ಪಾತ್ರಕ್ಕಾಗಿ ಒಂದು ಆಸ್ಕರ್‌ ನಾಮನಿರ್ದೇಶನ ಹಾಗೂ ದಿ ಡಿಪಾರ್ಟೆಡ್‌ ಚಿತ್ರದಲ್ಲಿನ ನಾಯಕ ನಟ ಪಾತ್ರಕ್ಕೆ ಸಂಬಂಧಿಸಿದಂತೆ ಒಂದು ಒಪ್ಪುಗೆಯನ್ನು ಆತ ಸ್ವೀಕರಿಸಿದ.
ದಿಸ್‌ ಬಾಯ್ಸ್‌ ಲೈಫ್‌‌ ನಲ್ಲಿ ಟಾಬಿ ವೂಲ್ಫ್‌ ಪಾತ್ರದಲ್ಲಿ ಅಭಿನಯಿಸುವುದಕ್ಕಾಗಿ ನೂರಾರು ಇತರ ಹುಡುಗರನ್ನು ಸೋಲಿಸಿದಾಗ, 1992ರಲ್ಲಿ ಆತನಿಗೆ ಒಂದು ಅನಿರೀಕ್ಷಿತ ತಿರುವು ದೊರೆಯಿತು ಎನ್ನಬಹುದು. ಇದರಲ್ಲಿ ರಾಬರ್ಟ್‌ ಡಿ ನಿರೋ ಮತ್ತು ಎಲೆನ್‌ ಬಾರ್ಕಿನ್‌ ಎಂಬ ಕಲಾವಿದರೊಂದಿಗೆ ಅಭಿನಯಿಸುವ ಅವಕಾಶ ಅವನಿಗೆ ದೊರೆತಿತ್ತು. ತೊಂದರೆಗೊಳಗಾದ, ನಿಂದನೆಗೊಳಗಾದ ಹರೆಯದ ಹುಡುಗನ ಪಾತ್ರದಲ್ಲಿನ ಅವನ ಅಭಿನಯವು ವಿಮರ್ಶಾತ್ಮಕವಾಗಿ ಮೆಚ್ಚುಗೆಯನ್ನು ಪಡೆಯಿತು ಹಾಗೂ ಈ ಕುರಿತು ಹಾಲಿವುಡ್‌ನ ಗಮನವನ್ನೂ ಸೆಳೆಯಿತು. ನಂತರ 1993ರಲ್ಲಿ, ವಾಟ್ಸ್‌ ಈಟಿಂಗ್‌ ಗಿಲ್ಬಟ್‌ ಗ್ರೇಪ್‌ ಎಂಬ ಚಿತ್ರದಲ್ಲಿ ಜಾನಿ ಡೆಪ್‌ನ ಮಾನಸಿಕವಾಗಿ ಅಂಕವಿಕಲಗೊಂಡ ಸೋದರನ ಪಾತ್ರದಲ್ಲಿ ಸಹ-ತಾರೆಯಾಗಿ ಡಿಕಾಪ್ರಿಯೋ ನಟಿಸಿದ. ಆತನ ಅಭಿನಯವು ಅತ್ಯುತ್ತಮ ಪೋಷಕ ನಟನಿಗಾಗಿರುವ ಅಕಾಡೆಮಿ ಪ್ರಶಸ್ತಿ ಮತ್ತು ಗೋಲ್ಡನ್‌ ಗ್ಲೋಬ್‌ ನಾಮನಿರ್ದೇಶನಗಳೆರಡನ್ನೂ ಅವನಿಗೆ ದಕ್ಕಿಸಿಕೊಟ್ಟವು.
ಲಿಯೊನಾರ್ಡೊ ವಿಲ್‌ಹೆಲ್ಮ್‌ ಡಿಕಾಪ್ರಿಯೊ ಅಮೆರಿಕಾದ ಓರ್ವ ನಟ ಹಾಗೂ ಚಲನಚಿತ್ರ ನಿರ್ಮಾಪಕನಾಗಿದ್ದು, ಗ್ರೋಯಿಂಗ್‌ ಪೇನ್ಸ್‌ ಎಂಬ ಹೆಸರಿನ, ದೂರದರ್ಶನದ ಸಂದರ್ಭ ಹಾಸ್ಯ ಕಾರ್ಯಕ್ರಮದಲ್ಲಿನ ಆತನ ಪಾತ್ರದಿಂದ ಅವನ ವೃತ್ತಿಜೀವನ ಪ್ರಾರಂಭವಾಯಿತು.
ವಿಮರ್ಶಾತ್ಮಕವಾಗಿ ಮೆಚ್ಚುಗೆಯನ್ನು ಪಡೆದ ಚಲನಚಿತ್ರದಲ್ಲಿನ ಆತನ ಪ್ರಮುಖ ಪಾತ್ರನಿರ್ವಹಣೆಯು ದಿಸ್‌ ಬಾಯ್ಸ್‌ ಲೈಫ್‌ ಚಿತ್ರದಲ್ಲಿ ಹೊರಹೊಮ್ಮಿತು, ಹಾಗೂ ಇದನ್ನು ಅನುಸರಿಸಿ ವಾಟ್ಸ್‌ ಈಟಿಂಗ್‌ ಗಿಲ್ಬರ್ಟ್‌ ಗ್ರೇಪ್‌ ಎಂಬ ಚಿತ್ರವೂ ಮೆಚ್ಚುಗೆಯನ್ನು ಪಡೆಯಿತು. ಗಿಲ್ಬರ್ಟ್‌ನ ಮಾನಸಿಕವಾಗಿ ಅಂಕವಿಕಲಗೊಂಡ ಸೋದರನಾಗಿ ಶೀರ್ಷಿಕೆ ಪಾತ್ರದಲ್ಲಿ ಆತ ನೀಡಿದ ಅಭಿನಯವು, ಆತನ ಹೆಸರನ್ನು ಗೋಲ್ಡನ್‌ ಗ್ಲೋಬ್‌ ಮತ್ತು ಅತ್ಯುತ್ತಮ ಪೋಷಕ ನಟನಿಗಾಗಿರುವ ಅಕಾಡೆಮಿ ಪ್ರಶಸ್ತಿಗಳಿಗೆ ನಾಮನಿರ್ದೇಶನ ಮಾಡುವಲ್ಲಿ ಅನುವುಮಾಡಿಕೊಟ್ಟಿತು.
2008ರಲ್ಲಿ ಬಂದ, ರಿಡ್ಲೆ ಸ್ಕಾಟ್‌ ನಿದೇರ್ಶನದ ಬಾಡಿ ಆಫ್‌ ಲೈಸ್‌ ಚಿತ್ರದಲ್ಲಿ ಡಿಕಾಪ್ರಿಯೊ ನಟಿಸಿದ. ಈ ಚಿತ್ರದಲ್ಲಿ ರಸ್ಸೆಲ್‌ ಕ್ರೋವ್‌, ವಿನ್ಸ್‌ ಕೊಲೊಸಿಮೊ, ಮತ್ತು ಗಾಲ್ಷಿಫ್ಟೆ ಫರಾಹಾನಿ ಅವನ ಸಹತಾರೆಯರಾಗಿ ಅಭಿನಯಿಸಿದ್ದರು. ಅದೇ ವರ್ಷದಲ್ಲಿ, ರಿಚರ್ಡ್‌ ಯೇಟ್ಸ್‌ನ 1961ರ ಒಂದು ಕಾದಂಬರಿಯನ್ನು ಆಧರಿಸಿದ ರೆವಲ್ಯೂಷನರಿ ರೋಡ್‌ ಎಂಬ ಚಿತ್ರದಲ್ಲಿ ಆತ ಕಾಣಿಸಿಕೊಂಡ. ರೆವಲ್ಯೂಷನರಿ ರೋಡ್‌ ಚಿತ್ರವು ಡಿಕಾಪ್ರಿಯೊನನ್ನು ಆತ ನಟಿಸಿದ ಟೈಟಾನಿಕ್‌ ಚಿತ್ರದ ಸಹತಾರೆಯರಾದ ಕೇಟ್‌ ವಿನ್ಸ್‌ಲೆಟ್‌ ಹಾಗೂ ಕ್ಯಾಥಿ ಬೇಟ್ಸ್‌ ಜೊತೆಯಲ್ಲಿ ಮತ್ತೊಮ್ಮೆ ಕೆಲಸಮಾಡುವಂತೆ ಮಾಡಿತು. ಚಿತ್ರದಲ್ಲಿನ ತನ್ನ ಅಭಿನಯಕ್ಕಾಗಿ ಡಿಕಾಪ್ರಿಯೊ ಚಲನಚಿತ್ರ ನಾಟಕದ ಅತ್ಯುತ್ತಮ ನಟನಿಗಾಗಿರುವ ಗೋಲ್ಡನ್‌ ಗ್ಲೋಬ್‌ ಪ್ರಶಸ್ತಿಗೆ ನಾಮನಿರ್ದೇಶನಗೊಂಡ.
1995ರಲ್ಲಿಯೂ, ದಿ ಬ್ಯಾಸ್ಕೆಟ್‌ಬಾಲ್‌ ಡೈರೀಸ್‌ ಚಿತ್ರದಲ್ಲಿ ಜಿಮ್‌ ಕರೋಲ್‌ ಪಾತ್ರದಲ್ಲಿ ಕಾಣಿಸಿಕೊಂಡ. ಇದು ಮಾದಕವಸ್ತು ಹಾಗೂ ವೈಶ್ಯಾವಾಟಿಕೆಯ ಕುರಿತಾದ ಒಂದು ಜೀವನಕಥೆಯಾಗಿತ್ತು. 1996ರಲ್ಲಿ ಬಂದ ಬಾಝ್‌ ಲಹ್ರ್‌ಮನ್‌ನ ರೋಮಿಯೋ + ಜೂಲಿಯೆಟ್‌ ಚಿತ್ರದಲ್ಲಿ ಡಿಕಾಪ್ರಿಯೊ ಮತ್ತೊಮ್ಮೆ ನಾಯಕ ಪಾತ್ರದಲ್ಲಿ ಕಾಣಿಸಿಕೊಂಡ. ವಿಶ್ವಾದ್ಯಂತ 147 ದಶಲಕ್ಷ $ಗಳಷ್ಟು ಹಣವನ್ನು ಸಂಗ್ರಹಿಸುವುದರೊಂದಿಗೆ, ಡಿಕಾಪ್ರಿಯೋನ ಭವಿಷ್ಯದ ತಾರಾಪಟ್ಟದ ಪ್ರಯೋಜನವನ್ನು ಪಡೆದ ಮೊಟ್ಟ ಮೊದಲ ಚಿತ್ರಗಳಲ್ಲಿ ಇದೂ ಒಂದಾಗಿತ್ತು. ನಂತರ ಅದೇ ವರ್ಷದಲ್ಲಿ ಆತ ರಾಬರ್ಟ್‌ ಡಿ ನಿರೋ ಜೊತೆಗೆ ಸೇರುವ ಮೂಲಕ, ಮಾರ್ವಿನ್ಸ್‌ ರೂಮ್‌ ಚಿತ್ರದಲ್ಲಿ ಕಾಣಿಸಿಕೊಂಡ. ಮೆರಿಲ್‌ ಸ್ಟ್ರೀಪ್‌ ಮತ್ತು ಡಯೇನ್‌ ಕೀಟನ್‌ ಅವನೊಂದಿಗೆ ನಟಿಸಿದ್ದರು.
2002ರಲ್ಲಿ, ಗ್ಯಾಂಗ್ಸ್‌ ಆಫ್ ನ್ಯೂಯಾರ್ಕ್‌ ಹಾಗೂ ಕ್ಯಾಚ್‌ ಮಿ ಇಫ್‌ ಯು ಕೆನ್‌ ಚಿತ್ರಗಳಲ್ಲಿ ಡಿಕಾಪ್ರಿಯೊ ನಟಿಸಿದ. ಎರಡೂ ಚಿತ್ರಗಳೂ ವಿಮರ್ಶಕರಿಂದ ಉತ್ತಮವಾಗಿ ಸ್ವೀಕರಿಸಲ್ಪಟ್ಟವು. ಸ್ಕಾರ್ಸೆಸೆಯೊಂದಿಗೆ ಒಂದು ಸಹಯೋಗವನ್ನು ರೂಪಿಸುವ ಮೂಲಕ, ಅಮೆರಿಕಾದ ವಿಮಾನವಿದ್ಯೆಯ ಪಥನಿರ್ಮಾಪಕನಾದ ಹೋವರ್ಡ್‌ ಹ್ಯೂಸ್‌ ಎಂಬಾತನ ಒಂದು ಜೀವನಚರಿತ್ರೆಯಾದ ದಿ ಏವಿಯೇಟರ್‌ ಚಿತ್ರದಲ್ಲಿ ಇಬ್ಬರೂ ಮತ್ತೊಮ್ಮೆ ಜತೆಗೂಡಿದರು. ಈ ಚಿತ್ರವು ಅತ್ಯುತ್ತಮ ನಟ ವಿಭಾಗದಲ್ಲಿ ಡಿಕಾಪ್ರಿಯೋ ಎರಡನೇ ಬಾರಿಗೆ ಅಕಾಡೆಮಿ ಪ್ರಶಸ್ತಿ ನಾಮನಿರ್ದೇಶನಗೊಳ್ಳಲು ಅನುವುಮಾಡಿಕೊಟ್ಟಿತು.
2006ರಲ್ಲಿ ಬಂದ ದಿ ಡಿಪಾರ್ಟೆಡ್‌ ಚಲನಚಿತ್ರದಲ್ಲಿ ಬಿಲ್ಲಿ ಕೋಸ್ಟಿಗನ್‌ ಎಂಬ ಬಾಸ್ಟನ್‌ನಲ್ಲಿನ ಓರ್ವ ಚಾಣಾಕ್ಷ ಗೂಢಚಾರ ಪೊಲೀಸ್‌ ಪಾತ್ರದಲ್ಲಿ ಕಾಣಿಸಿಕೊಳ್ಳುವುದರೊಂದಿಗೆ ಸ್ಕಾರ್ಸೆಸೆಯೊಂದಿಗಿನ ತನ್ನ ಒಡನಾಟವನ್ನು ಡಿಕಾಪ್ರಿಯೊ ಮುಂದುವರೆಸಿದ. 2006ರ ಡಿಸೆಂಬರ್‌ನಲ್ಲಿ ಆತನ ಮುಂದಿನ ಚಿತ್ರವಾದ ಬ್ಲಡ್‌ ಡೈಮಂಡ್‌ ಬಿಡುಗಡೆಯಾಯಿತು. ಸದರಿ ಚಿತ್ರವು ಸ್ವತಃ ಸಾರ್ವತ್ರಿಕವಾದ ಪೂರಕ ವಿಮರ್ಶೆಗಳನ್ನು ಸ್ವೀಕರಿಸಿತು ಮತ್ತು ಅನುಸರಿಸಲು ಒಂದು ಕಷ್ಟದ ಉಚ್ಚಾರಣಾ ಶೈಲಿ ಎಂದು ಪರಿಗಣಿಸಲ್ಪಟ್ಟಿರುವ ದಕ್ಷಿಣ ಆಫ್ರಿಕಾದ ಆಫ್ರಿಕಾನ್ಸ್‌ ಭಾಷೆಯ ಉಚ್ಚಾರಣಾ ಶೈಲಿಯಲ್ಲಿ ಸಂಭಾಷಣೆ ಹೇಳುವ ಆತನ ಪ್ರಾಮಾಣಿಕತೆಗಾಗಿ ಡಿಕಾಪ್ರಿಯೊ ಪ್ರಶಂಸೆಗೆ ಪಾತ್ರನಾದ.
ತನ್ನ ಹರೆಯದ ದಿನಗಳಲ್ಲಿ, 1874 ಹಿಲ್‌ಹರ್ಸ್ಟ್‌ ಅವೆನ್ಯೂ, ಲಾಸ್‌ ಫೆಲಿಝ್‌ ಜಿಲ್ಲೆ, ಲಾಸ್‌ ಏಂಜಲೀಸ್‌, ಕ್ಯಾಲಿಫೋರ್ನಿಯಾ- ಈ ವಿಳಾಸದಲ್ಲಿ (ನಂತರದಲ್ಲಿ ಇದನ್ನು ಒಂದು ಸ್ಥಳೀಯ ಸಾರ್ವಜನಿಕ ಗ್ರಂಥಾಲಯವಾಗಿ ಮಾರ್ಪಡಿಸಲಾಯಿತು) ಆತ ಜೀವಿಸಿದ್ದ ಮತ್ತು ತಮ್ಮ ಕುಟುಂಬಕ್ಕೆ ಬೆಂಬಲವಾಗಿ ನಿಲ್ಲಲು ಆತನ ತಾಯಿಯು ಹಲವಾರು ಕಡೆಗಳಲ್ಲಿ ಕೆಲಸವನ್ನು ಮಾಡಿದಳು. ಲಾಸ್‌ ಏಂಜಲೀಸ್‌ ಸೆಂಟರ್‌ ಫಾರ್‌ ಎನ್‌ರಿಚ್ಡ್‌ ಸ್ಟಡೀಸ್‌ನಲ್ಲಿ ನಾಲ್ಕು ವರ್ಷಗಳ ವ್ಯಾಸಂಗವನ್ನು ಮುಗಿಸಿದ ನಂತರ, ಕೆಲವೇ ಮೊಹಲ್ಲಾಗಳಷ್ಟು ಆಚೆಯಿದ್ದ ಜಾನ್‌ ಮಾರ್ಷಲ್‌ ಹೈಸ್ಕೂಲ್‌‌‌‌ಗೆ ಸೇರಿ ಅಲ್ಲಿಂದ ಆತ ತೇರ್ಗಡೆಯಾದ.
ಡಿಕಾಪ್ರಿಯೊ ತನ್ನನ್ನು ಈಗಲೂ ಓರ್ವ ಸ್ಫುಟವಾದ ನಟನಾಗಿ ಪರಿಗಣಿಸಿದ್ದಾನೆಯೇ ಹೊರತು, ಟೈಗರ್‌ ಬೀಟ್‌ ಪತ್ರಿಕೆಯ ಮುಖಪುಟದ ಹುಡುಗನಾಗಿ ಅಲ್ಲ. ಡಿಕಾಪ್ರಿಯೋ ಈ ಕುರಿತು ಮಾತನಾಡುತ್ತಾ "ಟೈಟಾನಿಕ್‌ನ ಆ ಸಂಪೂರ್ಣ ವಿದ್ಯಮಾನದೊಂದಿಗೆ ಮತ್ತು ವಿಶ್ವಾದ್ಯಂತ ನಮ್ಮ ಮುಖವು ಹೇಗೆ ರೂಪುಗೊಂಡಿತು ಎಂಬ ಬಗ್ಗೆ ನನಗಾವ ಸಂಬಂಧವೂ ಇಲ್ಲ" ಎಂದು ಹೇಳಿ, "ಆ ತೆರನಾದ ಜನಪ್ರಿಯತೆಯ ಸ್ಥಾನವನ್ನು ನಾನು ಮತ್ತೆ ಮುಟ್ಟುವುದಿಲ್ಲ, ಮತ್ತು ಹಾಗೆಂದು ನಾನು ನಿರೀಕ್ಷಿಸಿಯೂ ಇಲ್ಲ. ಎರಡರಲ್ಲೊಂದನ್ನು ನಾನು ಸಾಧಿಸಲು ಪ್ರಯತ್ನಿಸುವೆ ಎಂದೂ ಇದರರ್ಥವಲ್ಲ" ಎಂದು ವ್ಯಾಖ್ಯಾನಿಸಿದ.
ಬ್ರೆಝಿಲಿಯನ್‌ ರೂಪದರ್ಶಿ ಗಿಸೆಲ್ ಬಂಡ್‌ಚೆನ್‌ಳೊಂದಿಗೆ ಡಿಕಾಪ್ರಿಯೊ 2001ರಿಂದ 2005ರವರೆಗೆ ಆಗಾಗ ವಿಹಾರವನ್ನು ನಡೆಸಿದ, ಮತ್ತು ಇದು ಕ್ರಿಸ್ಟನ್‌ ಝಾಂಗ್‌ಳೊಂದಿಗೂ ನಡೆಯಿತು. 2005ರಿಂದೀಚೆಗೆ, ಆತ ಇಸ್ರೇಲಿ ರೂಪದರ್ಶಿ ಬಾರ್‌ ರಫೇಲಿಯೊಂದಿಗೆ ವಿಹರಿಸಿದ್ದಾನೆ. ಟೋಬೆ ಮ್ಯಾಗೈರ್‌ ಹಾಗೂ ಟೈಟಾನಿಕ್‌ ಮತ್ತು ರೆವಲ್ಯೂಷನರಿ ರೋಡ್‌ ಚಿತ್ರಗಳ ಸಹ-ತಾರೆ ಕೇಟ್‌ ವಿನ್ಸ್‌ಲೆಟ್‌ಳೊಂದಿಗೆ ಆತ ನಿಕಟ ಸ್ನೇಹವನ್ನು ಹೊಂದಿದ್ದಾನೆ. ದಿವಂಗತ ಕ್ರಿಸ್ಟೋಫರ್ ಪೆಟೀಟ್‌ ಎಂಬಾಕೆಯೊಂದಿಗೆ ಆತ ಬಾಲ್ಯದ ಗೆಳೆತನವನ್ನು ಹೊಂದಿದ್ದ.
ಕ್ರಿಟ್ಟರ್ಸ್‌ 3 ಎಂಬ ಒಂದು -ದರ್ಜೆಯ ಭಯಾನಕ ಚಿತ್ರದಲ್ಲಿ ಸಿಕ್ಕ ಪಾತ್ರ ಅವನ ಪ್ರಥಮಚಿತ್ರದ ಪಾತ್ರವಾಗಿತ್ತು. ಈ ಚಿತ್ರವು ನಂತರದಲ್ಲಿ ನೇರವಾಗಿ ವಿಡಿಯೋ ಸ್ವರೂಪದಲ್ಲಿ ಬಿಡುಗಡೆಯಾಯಿತು. ಇದಾದ ಕೆಲವೇ ದಿನಗಳಲ್ಲಿ, 1991ರಲ್ಲಿ, ಅದ್ಭುತ ಯಶಸ್ಸು ದಾಖಲಿಸಿದ ಗ್ರೋಯಿಂಗ್‌ ಪೇನ್ಸ್‌ ಎಂಬ ಹೆಸರಿನ ಸಂದರ್ಭ ಹಾಸ್ಯ ಸರಣಿಯಲ್ಲಿ ಆತ ಮರುಕಳಿಸುವ ಪಾತ್ರವರ್ಗದ ಓರ್ವ ಸದಸ್ಯನಾದ. ಇದರಲ್ಲಿ, ಸೀವರ್ಸ್‌ನಿಂದ ಸ್ವೀಕರಿಸಲ್ಪಟ್ಟ ಲ್ಯೂಕ್‌ ಬ್ರೋವರ್‌ ಎಂಬ ಓರ್ವ ನಿರ್ಗತಿಕ ಹುಡುಗನ ಪಾತ್ರದಲ್ಲಿ ಡಿಕಾಪ್ರಿಯೋ ಅಭಿನಯಿಸಿದ.
ನಟ ಮತ್ತು ಆತನ ಸ್ನೇಹಿತರರು ಇರುವ ಕಡಿಮೆ ವೆಚ್ಚದ ಡಾನ್ಸ್‌ ಪ್ಲಮ್‌ ಎಂಬ ಕಪ್ಪು-ಬಿಳುಪು ರೂಪಕ ಚಿತ್ರವು 1995 ಮತ್ತು 1996ರ ನಡುವೆ ಚಿತ್ರೀಕರಿಸಲ್ಪಟ್ಟಿತು. ಇದರ ಬಿಡುಗಡೆಯನ್ನು ಡಿಕಾಪ್ರಿಯೊ ಹಾಗೂ ಮ್ಯಾಗೈರ್‌ ತಡೆಹಿಡಿದರು. ಏಕೆಂದರೆ, ಈ ಚಿತ್ರವು ಚಿತ್ರಮಂದಿರದಲ್ಲಿ ಬಿಡುಗಡೆಯಾಗುವುದರ ಕುರಿತು ತಮಗೆ ಉದ್ದೇಶವಿರಲಿಲ್ಲ ಎಂಬುದು ಅವರ ಸಮರ್ಥನೆಯಾಗಿತ್ತು. ಆದಾಗ್ಯೂ ಈ ಚಿತ್ರವು ಬರ್ಲಿನ್‌ನಲ್ಲಿ 2001ರಲ್ಲಿ ಬಿಡುಗಡೆಗೊಂಡಿತು.
1998ರಲ್ಲಿ, ಲಾಸ್‌ ಏಂಜಲೀಸ್‌ ಸಾರ್ವಜನಿಕ ಗ್ರಂಥಾಲಯದ ಲಾಸ್‌ ಫೆಲಿಝ್‌ ಶಾಖೆಯಲ್ಲಿನ ಪ್ರಾಯೋಗಿಕ “ಲಿಯೊನಾರ್ಡೊ ಡಿಕಾಪ್ರಿಯೊ ಕಂಪ್ಯೂಟರ್‌ ಕೇಂದ್ರ”ವೊಂದಕ್ಕಾಗಿ ಡಿಕಾಪ್ರಿಯೊ ಹಾಗೂ ಆತನ ತಾಯಿ 35,000$ ಹಣವನ್ನು ದೇಣಿಗೆ ನೀಡಿದ್ದು, ಇದು ಆತನ ಬಾಲ್ಯದ ಕಾಲದ ಮನೆಯಿದ್ದ ತಾಣವಾಗಿದೆ. 1994ರಲ್ಲಿ ಸಂಭವಿಸಿದ ನಾರ್ತ್‌ರಿಡ್ಜ್‌ ಭೂಕಂಪದ ನಂತರ ಇದನ್ನು ಮರುನಿರ್ಮಾಣ ಮಾಡಲಾಯಿತು, ಹಾಗೂ 1999ರ ಆರಂಭದಲ್ಲಿ ಇದನ್ನು ತೆರೆಯಲಾಯಿತು.
ಸ್ಕಾಟ್ಲೆಂಡ್‌‌ನ ಎಡಿನ್‌ಬರ್ಗ್‌‌ನಲ್ಲಿನ ಹೊಲಿರೂಡ್‌‌ನಲ್ಲಿರುವ ಸ್ಕಾಟಿಷ್‌ ಸಂಸತ್ತಿಗೆ ಅವನನ್ನು ಆಹ್ವಾನಿಸಲಾಗಿತ್ತು. ಜನರಿಗೆ ಜಾಗತಿಕ ತಾಪಮಾನದ ಏರಿಕೆಯ ಕುರಿತು ಬೋಧಿಸುವಲ್ಲಿನ ಆತನ
ಪರಿಸರೀಯ ಪ್ರತಿಷ್ಠಾನದ ಕುರಿತು ಮಾತಾಡಲು ಅವನಿಗೆ ಈ ಆಹ್ವಾನವು ದೊರೆತಿತ್ತು. ಹಾಲಿವುಡ್‌‌ನಲ್ಲಿನ ತನ್ನ ಬಿಡುವಿರದ ಕಾರ್ಯಗಳ ದೆಸೆಯಿಂದ, ಈ ಆಹ್ವಾನವನ್ನು ಆತ ಒಪ್ಪಿಕೊಂಡನೋ ಅಥವಾ ಇಲ್ಲವೋ ಎಂಬುದು ಇನ್ನೂ ಗೊತ್ತಾಗಿಲ್ಲ.
1995ನೇ ಇಸವಿಯು ಡಿಕಾಪ್ರಿಯೊಗೆ ಒಂದು ಮಹತ್ವದ ಸಂಗತಿಯ ವರ್ಷವಾಗಿ ಪರಿಣಮಿಸಿತು. ಆ ವರ್ಷದಲ್ಲಿ ಆತ ನಾಲ್ಕು ಚಿತ್ರಗಳಲ್ಲಿ ಅಭಿನಯಿಸಿದ. ದಿ ಕ್ವಿಕ್‌ ಅಂಡ್‌ ದಿ ಡೆಡ್‌ ಎಂಬ ಮೊದಲನೆಯ ಚಿತ್ರದಲ್ಲಿ ಆತ ಜೀನ್‌ ಹ್ಯಾಕ್‌ಮನ್‌ನ ಆಪಾದಿತ ಮಗನಾದ ಫೀ ಎಂಬ ಪಾತ್ರದಲ್ಲಿ ಕಾಣಿಸಿಕೊಂಡ. ಈ ಚಿತ್ರದಲ್ಲಿ ಶರೋನ್‌ ಸ್ಟೋನ್‌ ಮತ್ತು ರಸ್ಸೆಲ್‌ ಕ್ರೋವ್‌ ಇವನೊಂದಿಗೆ ನಟಿಸಿದರು.
ದಿ ಕ್ವಿಕ್‌ ಅಂಡ್‌ ದಿ ಡೆಡ್‌ ಚಿತ್ರದ ನಂತರ, ಟೋಟಲ್‌ ಎಕ್ಲಿಪ್ಸ್‌ ಚಿತ್ರದಲ್ಲಿ ಆತ ನಟಿಸಿದ. ಪಾಲ್‌ ವರ್ಲೈನ್‌ ಹಾಗೂ ಅರ್ಥರ್ ರಿಂಬೌಡ್‌ ನಡುವಿನ ಸಲಿಂಗಕಾಮದ ಸಂಬಂಧದ ಒಂದು ಕಾಲ್ಪನಿಕ ಕಥನ ಇದಾಗಿತ್ತು. ರೈವರ್ ಫೀನಿಕ್ಸ್‌ ಮೂಲತಃ ರಿಂಬೌಡ್ ಆಗಿ ಪಾತ್ರಕ್ಕೆ ಆಯ್ಕೆಯಾಗಿದ್ದ‌, ಆದರೆ ನಿರ್ಮಾಣಕ್ಕೆ ಮುಂಚೆಯೇ ಆತ ಮರಣಹೊಂದಿದ.
2010ರಲ್ಲಿ ಬರಲಿರುವ ಷಟರ್‌ ಐಲ್ಯಾಂಡ್‌ ಎಂಬ ಚಿತ್ರದಲ್ಲಿ ಡಿಕಾಪ್ರಿಯೊ ಕಾಣಿಸಿಕೊಳ್ಳಲಿದ್ದು, ಇದು ಡೆನ್ನಿಸ್‌ ಲೆಹೇನ್‌ ಬರೆದಿರುವ ಅದೇ ಹೆಸರಿನ ಕಾದಂಬರಿಯ ಒಂದು ಚಲನಚಿತ್ರ ರೂಪಾಂತರವಾಗಿದೆ. ಕ್ರಿಸ್ಟೋಫರ್ ನೋಲನ್‌ ನಿರ್ಮಿಸಿ ನಿರ್ದೇಶಿಸುತ್ತಿರುವ ಇನ್‌ಸೆಪ್ಷನ್‌ ಎಂಬ ವೈಜ್ಞಾನಿಕ-ಕಥಾ ಚಿತ್ರದಲ್ಲೂ ಆತ ಪಾತ್ರವಹಿಸಲಿದ್ದಾನೆ.
ಕೀರ್ತಿಯ ಜೊತೆಜೊತೆಗೇ, ವಿಪರೀತಗಳ ಮತ್ತು ಸ್ವೇಚ್ಛಾತೃಪ್ತಿಯ ಚಿಕಣಿ ಪತ್ರಿಕೆಗಳಲ್ಲಿ ಕಥೆಗಳೂ ಕಾಣಿಸಿಕೊಂಡವು. 2000ದಲ್ಲಿ ನಟನೊಂದಿಗೆ ನಡೆಸಲಾದ ಸಂದರ್ಶನವೊಂದರಲ್ಲಿ ಕೀರ್ತಿಯ ಮಹಾಮಾರ್ಗ ಹಾಗೂ ಅದರ ಬಲೆಗೆ ಸಿಕ್ಕಿಸುವಿಕೆಗಳ ಕುರಿತು ವರದಿ ಮಾಡುತ್ತಾ ಟೈಮ್‌ ನಿಯತಕಾಲಿಕವು ಅದರ ಸಾರಾಂಶವನ್ನು ನೀಡಿತು:
ಬ್ಲಡ್‌ ಡೈಮಂಡ್‌ ಚಿತ್ರದ ಚಿತ್ರೀಕರಣದ ಸಂದರ್ಭದಲ್ಲಿ, ಮೊಝಾಂಬಿಕ್‌ ದೇಶದ ಮಪುಟೊನಲ್ಲಿನ ಚಿಲ್ರನ್‌ ವಿಲೇಜ್‌ನಿಂದ ಬಂದಿದ್ದ 24 ಅನಾಥ ಮಕ್ಕಳೊಂದಿಗೆ ಡಿಕಾಪ್ರಿಯೊ ಕೆಲಸ ಮಾಡಿದ, ಮತ್ತು ಮಕ್ಕಳೊಂದಿಗಿನ ಆತನ ಪ್ರಭಾವೀ ವರ್ತನೆಗಳು ಅತೀವವಾಗಿ ಆತನ ಮನಮುಟ್ಟುವಂತಿದ್ದವು ಎಂದು ಹೇಳಲಾಗಿದೆ.
2008ರ . ಅಧ್ಯಕ್ಷೀಯ ಚುನಾವಣೆಯಲ್ಲಿನ ಬರಾಕ್‌ ಒಬಾಮಾನ ಅಧ್ಯಕ್ಷೀಯ ಪ್ರಚಾರಕಾರ್ಯಕ್ಕೆ 2300$ನಷ್ಟು ಹಣವನ್ನು ಡಿಕಾಪ್ರಿಯೊ ನೀಡಿದ್ದನ್ನು ಯು ತೋರಿಸಿದ್ದು, ಒಂದು ಚುನಾವಣಾ ಆವರ್ತನದಲ್ಲಿ ಓರ್ವ ವ್ಯಕ್ತಿಯು ಕೊಡಬಹುದಾದ ಗರಿಷ್ಠ ಮಟ್ಟದ ಕೊಡುಗೆ ಇದಾಗಿದೆ.
ಪ್ರಶಸ್ತಿಗೆ ಎರಡು ಬಾರಿ, ಪ್ರಶಸ್ತಿಗೆ ಮೂರುಬಾರಿ, ಹಾಗೂ ಗೋಲ್ಡನ್‌ ಗ್ಲೋಬ್‌ ಪ್ರಶಸ್ತಿಗಳಿಗೆ ಏಳುಬಾರಿಗೆ ಡಿಕಾಪ್ರಿಯೊ ನಾಮನಿರ್ದೇಶನಗೊಂಡಿದ್ದಾನೆ. ಆತ ಓರ್ವ ಗೋಲ್ಡನ್‌ ಗ್ಲೋಬ್‌ ಹಾಗೂ ಓರ್ವ ಸಿಲ್ವರ್‌ ಬೇರ್‌ ಪ್ರಶಸ್ತಿಯ ವಿಜೇತನೂ ಆಗಿದ್ದಾನೆ.
"ಆತಿಥ್ಯ/ಅತಿಥಿ ಸತ್ಕಾರ ನೀತಿಸಂಹಿತೆ" ಎಂಬ ಪದವನ್ನು ಎರಡು ಬೇರೆ ಬೇರೆ ಆದರೂ ಪರಸ್ಪರ ಸಂಬಂಧಿತ ಅಧ್ಯಯನ ಕ್ಷೇತ್ರಗಳನ್ನು ಹೆಸರಿಸಲು ಬಳಸಲಾಗುತ್ತದೆ:
ಆತಿಥ್ಯ/ಅತಿಥಿ ಸತ್ಕಾರ ಬಾಂಧವ್ಯಗಳು ಹಾಗೂ ಪದ್ಧತಿಗಳಲ್ಲಿನ ನೈತಿಕ ಹೊಣೆ/ಜವಾಬ್ದಾರಿಗಳನ್ನು ಕುರಿತ ತತ್ವಶಾಸ್ತ್ರೀಯ ಅಧ್ಯಯನ.
ವಾಣಿಜ್ಯಿಕ ಆತಿಥ್ಯ/ಅತಿಥಿ ಸತ್ಕಾರ ಹಾಗೂ ಪ್ರವಾಸೋದ್ಯಮಗಳಲ್ಲಿನ ನೀತಿನಿಯಮಗಳ ಬಗೆಗಿನ ಔದ್ಯಮಿಕ ನೀತಿಸಂಹಿತೆಯ ಶಾಖೆ.
ಏನು ಮಾಡಲೇಬೇಕೆಂದು ನಿರೂಪಿಸಬೇಕೆಂದು ವಿಧಿಸುವ ಉದ್ದೇಶದಿಂದ ಏನು ಮಾಡಬೇಕಾಗುತ್ತದೆ ಎಂದು ವಿಧಿಸುವುದಕ್ಕೂ ಮುಂದೆ ಹೋಗುವ ನೀತಿಸಂಹಿತೆಯು; ಆತಿಥ್ಯ/ಅತಿಥಿ ಸತ್ಕಾರ ನೀತಿಸಂಹಿತೆ ಆತಿಥ್ಯ/ಅತಿಥಿ ಸತ್ಕಾರಕ್ಕೆ ಸಂಬಂಧಿಸಿದ ವಿಚಾರಗಳಲ್ಲಿ ಏನು ಮಾಡಬೇಕೆಂದು ವಿಧಿಸುತ್ತದೆ. ಅನೇಕ ಸಂಸ್ಕೃತಿಗಳು ಹಾಗೂ ಸಂಪ್ರದಾಯಗಳಲ್ಲಿ ; ಹಾಗೂ ಇತಿಹಾಸದುದ್ದಕ್ಕೂ ಆತಿಥ್ಯ/ಅತಿಥಿ ಸತ್ಕಾರ ಸಿದ್ಧಾಂತಗಳನ್ನು ಹಾಗೂ ರೂಢಿವ್ಯವಸ್ಥೆಗಳನ್ನು ಆತಿಥ್ಯ/ಅತಿಥಿ ಸತ್ಕಾರದ ಪದ್ಧತಿಗಳು, ಪ್ರಕ್ರಿಯೆಗಳು ಹಾಗೂ ಸಂಬಂಧಗಳ ಪ್ರಮುಖ ವಿಶ್ಲೇಷಣೆಗಳ ಮೂಲಕ ನಿರೂಪಿಸಲಾಗುತ್ತದೆ. ಅಂತಿಮವಾಗಿ, ಆತಿಥ್ಯ/ಅತಿಥಿ ಸತ್ಕಾರ ಸಿದ್ಧಾಂತಗಳನ್ನು ಅನ್ವಯಿಸಲಾಗುತ್ತದಲ್ಲದೇ, ವಾಣಿಜ್ಯಿಕ ಹಾಗೂ ವಾಣಿಜ್ಯಿಕ-ವಲ್ಲದ ಸಜ್ಜಿಕೆಗಳಲ್ಲಿ ಅನುಷ್ಠಾನಗೊಳಿಸಲಾಗುತ್ತದೆ.
ನಡತೆಯ ಮಾನಕವಾಗಿ, ಆತಿಥ್ಯ/ಅತಿಥಿ ಸತ್ಕಾರವನ್ನು ವಿವಿಧ ರೀತಿಗಳಲ್ಲಿ ಇತಿಹಾಸದುದ್ದಕ್ಕೂ ಕಾನೂನು, ನಿಯಮಾವಳಿ, ಮೂಲತತ್ವ, ನೀತಿ ಸಂಹಿತೆ, ಕರ್ತವ್ಯ, ಸಂಪನ್ನತೆ, . ಪರಿಗಣಿಸಲಾಗುತ್ತದೆ. ಈ ಅನುಶಾಸನಗಳನ್ನು ಅತಿಥಿಗಳು, ಆತಿಥೇಯರು, ನಾಗರೀಕರು, ಹಾಗೂ ಅಪರಿಚಿತ/ಅಭ್ಯಾಗತರುಗಳ ನಡುವಿನ ಅಸ್ಪಷ್ಟ ಸಂಬಂಧವನ್ನು ತೀರ್ಮಾನಿಸುವ ಉದ್ದೇಶದಿಂದ ರಚಿಸಲಾಗುತ್ತದೆ. ಅದರ ಮನುಷ್ಯ ಸಂಸ್ಕೃತಿಗಳ ಪ್ರಾಚೀನ ಮೂಲಗಳು ಹಾಗೂ ಅವುಗಳ ಸರ್ವ ವ್ಯಾಪಕತ್ವ, ಆತಿಥ್ಯ/ಅತಿಥಿ ಸತ್ಕಾರದ ಕಲ್ಪನೆಯು ನೈತಿಕ ತತ್ವಶಾಸ್ತ್ರಜ್ಞರು ಸಾಪೇಕ್ಷವಾಗಿ ಅಲ್ಪ ಪ್ರಾಮುಖ್ಯತೆಯನ್ನು ನೀಡಿದ್ದು, . ಋಜು ವಿಚಾರ, ಪಾಪ, ಸರಿ, ಹಾಗೂ ತಪ್ಪುಗಳಂತಹಾ ಇತರೆ ನೈತಿಕ ಕಲ್ಪನೆಗಳ ಬಗ್ಗೆ ಹೆಚ್ಚಿನ ಗಮನಗಳನ್ನು ನೀಡಿವೆ.
ಆದರೂ ಆತಿಥ್ಯ/ಅತಿಥಿ ಸತ್ಕಾರವನ್ನು ನೈತಿಕ ಅನುಶಾಸನವನ್ನಾಗಿ, ಅಥವಾ ನೈತಿಕ ದೃಷ್ಟಿಕೋನವಾಗಿ, ನೈತಿಕ ನಡತೆಗೆ ಇನ್ನೂ ಅನೇಕ ವಿಧಿ ನಿಯಮಗಳಿಗಿನ ಮುಂಚಿನ ಸ್ಥಾನದಲ್ಲಿದೆ: ಪ್ರಾಚೀನ ಮಧ್ಯಪ್ರಾಚ್ಯ, ಗ್ರೀಕ್‌ ಹಾಗೂ ರೋಮನ್‌ ಸಂಸ್ಕೃತಿಗಳಲ್ಲಿ, ಆತಿಥ್ಯ/ಅತಿಥಿ ಸತ್ಕಾರದ ನೀತಿನಿಯಮಗಳು ಅತಿಥಿಗಳು ಹಾಗೂ ಆತಿಥೇಯರುಗಳಿಬ್ಬರಿಂದಲೂ ನಿರ್ದಿಷ್ಟ ವಿಧದ ನಡತೆಗಳನ್ನು ನಿರೀಕ್ಷಿಸುವಂತಹಾ ಕಟ್ಟಳೆಗಳಾಗಿವೆ. ಒಂದು ಉದಾಹರಣೆ: ಅಶ್ವದಳದ ಉನ್ನತ ವ್ಯಕ್ತಿಗಳು ಆಹಾರ ಹಾಗೂ ವಸತಿಯನ್ನು ಕೋರಿದ ಇತರೆ ಯಾವುದೇ ಉನ್ನತ ವ್ಯಕ್ತಿಗಳಿಗೆ ಅದನ್ನು ನೀಡಲೇಬೇಕೆಂದು ಕಟ್ಟಳೆಯಿದೆ.
ಅನೇಕ ರೀತಿಗಳಲ್ಲಿ, ಈ ನಡತೆಗಳ ಮೇಲಿನ ಮಾನದಂಡಗಳು ಆತಿಥ್ಯ/ಅತಿಥಿ ಸತ್ಕಾರ ಉದ್ಯಮದಲ್ಲಿ ಕೂಡಾ ತಮ್ಮ ಅಸ್ತಿತ್ವವನ್ನು ಉಳಿಸಿಕೊಂಡಿವೆ, ಪ್ರಾಚೀನ ಕಲ್ಪನೆಗಳ ಮೂಲಕ ಮುಂದುವರಿದು ಪ್ರಸ್ತುತ ಮಾನಕಗಳು ಹಾಗೂ ಪದ್ಧತಿಗಳ ಮೇಲೆ ತಮ್ಮ ಪ್ರಭಾವವನ್ನು ಬೀಡುವುದನ್ನು ಮುಂದುವರೆಸಿಕೊಂಡು ಬಂದಿವೆ.
ಹಾಸ್ಪಿಟಾಲಿಟಿ ಎಂಬ ಪದವು ವಾಸ್ತವವಾಗಿ ಶಕ್ತಿಯನ್ನು ಹೊಂದಿರುವುದು ಎಂಬರ್ಥ ಬರುವಂತಹಾ ಹಾಸ್ಟಿಸ್‌‌ ಎಂಬ ಪದದಿಂದ ರೂಪುಗೊಂಡ ಲ್ಯಾಟಿನ್‌‌ ಪದ ಹಾಸ್ಪೆಸ್‌ ನಿಂದ ವ್ಯುತ್ಪನ್ನವಾಗಿದೆ. "ಆತಿಥೇಯ/ಹೋಸ್ಟ್‌" ಎಂಬ ಪದದ ಅಕ್ಷರಶಃ ಅರ್ಥ "ಅಪರಿಚಿತರ ದೇವರು" ಎಂಬುದು. ಹಾಸ್ಟೈರ್‌ ಎಂದರೆ ಸಮೀಕರಿಸುವುದು ಅಥವಾ ಸರಿದೂಗಿಸುವುದು.
ಹೋಮರನ ಕಾಲದಲ್ಲಿ, ಗ್ರೀಕ್‌ ದೇವತಾ ಗಣದ ಪ್ರಮುಖ ದೇವತೆಯಾದ ಜೀಯಸ್‌ ದೇವತೆಯ ಆಶ್ರಯದಲ್ಲಿ ಆತಿಥ್ಯ/ಅತಿಥಿ ಸತ್ಕಾರವು ಇರುತ್ತದೆ. ಜೀಯಸ್‌/ಝೀಯಸ್‌‌ ದೇವತೆಗೆ ಆತಿಥ್ಯ/ಅತಿಥಿ ಸತ್ಕಾರವು ಅತ್ಯಂತ ಪ್ರಾಮುಖ್ಯತೆಯದು ಎಂಬುದನ್ನು ಬಿಂಬಿಸಲು 'ಕ್ಸೆನಿಯಸ್‌ ಜೀಯಸ್‌/ಝೀಯಸ್‌‌' ಎಂಬ ಬಿರುದನ್ನೂ ನೀಡಲಾಗಿದೆ. ಗ್ರೀಕ್‌ ಗೃಹವೊಂದರ ಮುಂದೆ ಹಾದುಹೋಗುವ ಅಪರಿಚಿತ ವ್ಯಕ್ತಿಯನ್ನು ಕುಟುಂಬದವರು ಗೃಹದೊಳಗೆ ಕರೆದು ಉಪಚರಿಸುವುದು ಸಾಧಾರಣ ವಾಡಿಕೆ. ಆತಿಥೇಯನು ಅಭ್ಯಾಗತನ ಪಾದ ತೊಳೆದು, ಆಹಾರ ಹಾಗೂ ಮದ್ಯ/ಪಾನೀಯಗಳನ್ನು ನೀಡುತ್ತಾರಲ್ಲದೇ, ಅತಿಥಿಯು ವಿಶ್ರಮಿಸಿದ ನಂತರವೇ ಆತನ ಅಥವಾ ಆಕೆಯ ಹೆಸರನ್ನು ಕೇಳಲಾಗುತ್ತದೆ.